ועדת המשנה לענייני איו"ש, כנסת 25, פרוטוקול מספר 11, 2024-01-15 00:00

צבי ידידיה סוכות: ברוכים הבאים לכולם

צבי ידידיה סוכות:  אנחנו נשארנו קצרים בזמן

צבי ידידיה סוכות:  אז אנחנו ננסה לזרז את זה

צבי ידידיה סוכות:  זה דיון דחוף

צבי ידידיה סוכות:      אנחנו נמצאים ביומה ה-101 של המלחמה הקשה הזו

צבי ידידיה סוכות:  לפני שאנחנו ניגשים לדיון בעניינו של הר עיבל, שיש לו שלל השלכות, ביניהם כמובן ביטחוניות וחשובות ביותר, אני רוצה להגיד כמה מילים על המלחמה ועל הר עיבל

צבי ידידיה סוכות:  בזמן מלחמת העולם הראשונה הרב קוק בדיוק נסע לאירופה ונתקע שם

צבי ידידיה סוכות:  בזמן הזה הרב קוק כתב מספר פסקאות, שלימים נאספו בספר אורות תחת הכותרת "אורות המלחמה"

צבי ידידיה סוכות:  בפסקה ו' מסביר הרב קוק ש"כל העמים מתפתחים, ויוצאים אל הפועל על ידי תנועותיהם הטבעיות

צבי ידידיה סוכות:  המלחמות מעמיקות את הערך המיוחד של כל עם, עד שמתבלטת צורתו ויוצאת אל הפועל בהגמרה בכל פרטי עמקיה

צבי ידידיה סוכות: " כלומר, אנחנו רק התחלנו את המלחמה הזו, אבל כשהקדוש ברוך הוא מתחיל איזושהי מלחמה כנראה שהוא גם רוצה לתת לנו להיזכר, לכל אומה בעצם, מהו האופי העמוק והשורשי שלה

צבי ידידיה סוכות:       המלחמה מגלה לנו מה הוא הדבר שבשבילו אנחנו מוכנים למות ולמסור את הנפש

צבי ידידיה סוכות:  כשאנחנו מגלים מה הוא הדבר בשבילו אנחנו מוכנים למות, אנחנו בעצם נזכרים בדבר עמוק הרבה יותר: מה הוא הדבר בשבילו אנחנו מוכנים לחיות

צבי ידידיה סוכות:      בחודשים האחרונים נזכר עם ישראל במהותו הפנימית, בסגולה שלו, ובכך שהברכה או הקללה שלו, תלוי את מי שואלים, "הן עם לבדד ישכון" עדיין לא סרה מאיתנו

צבי ידידיה סוכות:  נאלצנו לצאת אל הקרב

צבי ידידיה סוכות:       אני מבקש להביע בשמי, ואני בטוח שגם בשם כל היושבים בחדר, תודה עמוקה לחיילי צה"ל ולמפקדיו, שפועלים כבר יותר מ-100 ימים, לילה ויום, למען הגנת ארצנו

צבי ידידיה סוכות:  אני מצדיע בפני כל הנופלים, מחבק את כל הפצועים, ומתפלל להצלחת כל הלוחמים והעוזרים למלחמה בכל מקום שהם

צבי ידידיה סוכות:       ודבר האחרון, בפרשיות השבוע האלה אנחנו קוראים על יציאת מצרים

צבי ידידיה סוכות:  ליציאת מצרים היה כמובן יעד

צבי ידידיה סוכות:  זו לא הייתה סתם יציאה מעבדות; היה יעד לדבר הזה – ארץ ישראל

צבי ידידיה סוכות:  מייד בסיום חמשת חומשי התורה מגיעים בני ישראל ארצה, לכאן, ויהושע, תלמידו של משה רבנו, הוא זה שמכניס אותם, הולך לפניהם במלחמותיהם

צבי ידידיה סוכות:  קצת אחרי כניסתם לארץ, לאחר המלחמות הראשונות, אך לפני רוב שנות הלחימה על הארץ, מתקיים מעמד חשוב ויסודי בהר עיבל שבשומרון

צבי ידידיה סוכות:  מעמד זה מתואר בפרק ח' בספר יהושע: אָז יִבְנֶה יְהוֹשֻׁעַ מִזְבֵּחַ, לַה' אֱ-לֹהֵי יִשְׂרָאֵל, בְּהַר עֵיבָל

צבי ידידיה סוכות:  כַּאֲשֶׁר צִוָּה מֹשֶׁה עֶבֶד-ה' אֶת-בְּנֵי יִשְׂרָאֵל, כַּכָּתוּב בְּסֵפֶר תּוֹרַת מֹשֶׁה--מִזְבַּח אֲבָנִים שְׁלֵמוֹת, אֲשֶׁר לֹא-הֵנִיף עֲלֵיהֶן בַּרְזֶל; וַיַּעֲלוּ עָלָיו עֹלוֹת לַה', וַיִּזְבְּחוּ שְׁלָמִים"

צבי ידידיה סוכות:      המעמד הזה בהר עיבל היה מעמד היסטורי

צבי ידידיה סוכות:  כתוב: "היום הזה נהיית לעם" על המעמד הזה

צבי ידידיה סוכות:  זה מעמד שבו אנחנו קיבלנו, כל יהודי קיבל על יהודי אחר, בכל מקום בגלובוס ערבות הדדית

צבי ידידיה סוכות:  בעצם הדבר שמייחד אותנו כעם שבו, בשונה מכל עם אחר שיש לו איזה מקום גיאוגרפי, אנחנו אלפיים שנה השתמרנו בכל מקום בעולם, וכל יהודי שגר בדרום אפריקה או ברוסיה, היה ערב על כל יהודי אחר שנמצא באותו מקום

צבי ידידיה סוכות:  והדבר הזה נולד בהר עיבל, כשאנחנו בעצם כולנו באנו ואמרנו: כל אחד אחראי מה קורה עם יהודי אחר

צבי ידידיה סוכות:  וזה מה שהולך איתנו עד היום

צבי ידידיה סוכות:  זה קרה שם, בהר עיבל

צבי ידידיה סוכות:      מזבח יהושע בן נון שבהר בעיבל הוא ההוכחה הארכיאולוגית היחידה לסיפור יצאת מצרים שבתורה

צבי ידידיה סוכות:  הוא מהנכסים הכי מרכזיים שיש לנו

צבי ידידיה סוכות:  כמו שאמר יגאל אלון, "עם שאינו יודע את עברו, ההווה שלו דל ועתידו לוט בערפל"

צבי ידידיה סוכות:       אז כל הדברים האלה בפתח הדיון הזה, שתמיד אנחנו מתעסקים כאן עם אחד הדברים, אני חושב, הכי חשובים בקיומה של האומה הזו כאן, במקום הזה

צבי ידידיה סוכות:  הזכות לקיום שלנו פה, בשביל מה אנחנו בכלל חיים כאן, בארץ הזו ונלחמים את כל המלחמות

צבי ידידיה סוכות:      אז אנחנו נתחיל כמו בדיון הקודם בסבב קצר

צבי ידידיה סוכות:  כל אחד יציג את עצמו

צבי ידידיה סוכות:  כך שאנחנו נרשום את סדר הדוברים

צבי ידידיה סוכות:  באמת הזמן קצר

צבי ידידיה סוכות:  וניגש לנושא

צבי ידידיה סוכות:  אדם, נתחיל איתך

אדם אבידן: בוקר טוב

אדם אבידן:  שמי אדם אבידן

אדם אבידן:  אני ראש ענף תשתית במנהל האזרחי באיו"ש

צבי ידידיה סוכות: מצוין

בני הר אבן: בוקר טוב

בני הר אבן:  שמי בנימין הר אבן

בני הר אבן:  קצין מטה ארכיאולוגיה באיו"ש, וגם מטעם משרד מורשת כמובן, נציג משרד מורשת

צבי ידידיה סוכות: היה פה גם נציג השר, ראיתי

ראפע חאג’: בוקר טוב, אדוני היושב-ראש

ראפע חאג’:  שמי עורך דין ראפע חאג’

ראפע חאג’:  אני נציג היועץ המשפטי לאזור יהודה ושומרון

עמי סבח-שחר: בוקר טוב

עמי סבח-שחר:  שמי עורך דין עמי שחר

עמי סבח-שחר:  אני ראש מנהל שימור ברשות העתיקות

נאוה ארד: שמי אלון ארד, "עמק שווה"

עוזאל ותיק: שמי עוזאל ותיק, קדומים

אילן רום: שמי אילן רום, מנכ"ל מועצת בנימין

שי גליק: שמי שי גליק, עמותת מוסרי

מתניה שפירא: שמי מתניה שפירא, סמנכ"ל מועצת יש"ע

משה ורטמן: שמי משה גוטמן, "שומרים על הנצח"

עדי שרגאי: שמי עדי שרגאי, "שומרים על הנצח"

הגר אופנהיימר: שמי הגר אופנהיימר, מחלקת קרקעות, מועצה האזורית שומרון

בניהו מלט: שמי בניהו מלט, "מאבק על כל דונם"

צבי ידידיה סוכות: עוזי

עוזי דיין: בוקר טוב

עוזי דיין:  שמי עוזי דיין

לימור סון הר-מלך: מה בניהו אמר?      

צבי ידידיה סוכות: שומרים על כל דונם

לימור סון הר-מלך: שומרים על כל דונם

יהושע-שוקי לוין: שמי שוקי לוין

יהושע-שוקי לוין:  אני מלווה את האתר רק מ-1982

צבי ידידיה סוכות: רק

צבי ידידיה סוכות:  טוב

צבי ידידיה סוכות:  קודם כול, שוב, תודה רבה לכולם

צבי ידידיה סוכות:  הנושא שלשמו התכנסנו, קודם כול, כמובן הפגיעה שהייתה במזבח לאחרונה

צבי ידידיה סוכות:  אני יכול להגיד שאני אתמול סיירתי שם

צבי ידידיה סוכות:  מה שראיתי באמת, יצאתי מזועזע

צבי ידידיה סוכות:  אני נכנס, מגיע לאתר, מכיר אותו הרבה מאוד שנים, כתובות גרפיטי עם דגלי פלסטין, ומילה פלסטין בערבית על המזבח

צבי ידידיה סוכות:  בתוך המזבח עצמו כמויות של צמיגים שרופים ששמו שם

צבי ידידיה סוכות:  זאת אומרת, מישהו הלך וטרח והביא צמיגים מרחוק, הכניס אותם בתוך המזבח כדי להשחית

צבי ידידיה סוכות:  הכול שם שחור, הכול שם צמיגים שרופים

צבי ידידיה סוכות:  זו השחתה, שוב, של אחד האתרים הכי חשובים שיש לנו

צבי ידידיה סוכות:      אז אנחנו נפתח בחברי הכנסת

צבי ידידיה סוכות:  נעבור לאנשי המקצוע

צבי ידידיה סוכות:  אחר כך לאנשים הארגונים

צבי ידידיה סוכות:  בבקשה, רק לדבר בקצרה

צבי ידידיה סוכות:  לימור, רוצה להתחיל?     

לימור סון הר-מלך: כן

לימור סון הר-מלך:  אני לא יכולה לפתוח את הדיון הזה בלי להזכיר פה את הלוחם הראל שרביט, שהיה מהלוחמים הגדולים שזכיתי ממש בסוכות האחרון, שלצערנו הרב, הוא נהרג בעזה – זכיתי בסוכות האחרון להשתתף איתו שם בתפילה שהוא היה חלק מהמארגנים שלה

לימור סון הר-מלך:  המטרה של התפילות האלה בכל יום מימות הסוכות הייתה באמת לשמר את הנוכחות היהודית, כי אנחנו מבינים שבסוף, במקום שהיהודים לא ייסעו, לא יטיילו, לא יהיו, לא יבנו, לא יגורו, אז במקומות האלה, יש לנו מלחמה על הנרטיב, על הסיפור

לימור סון הר-מלך:  צריך להבין, זה לא סתם

לימור סון הר-מלך:  זה לא סתם

לימור סון הר-מלך:  זה לא סתם שאנחנו פוגשים את אותם – אנחנו יודעים שלפני כשנה חשף פורום "מאבק על כל דונם" תוכניות מטעם הרשות הפלסטינית לבניית שכונת מגורים על שטח אתר מזבח יהושע

לימור סון הר-מלך:  זה לא סתם שאנחנו רואים את הניסיונות להשחית, את החומה שמקיפה את המזבח

לימור סון הר-מלך:  להשתמש בה כדי לייצר שם תשתיות בשטח

לימור סון הר-מלך:  יש פה מישהו שבאופן עקבי יש לו מטרה

לימור סון הר-מלך:  המטרה שלו היא פשוט למחוק את הסיפור היהודי שיש במקום

לימור סון הר-מלך:  צריך להבין, זה שורש העניין

לימור סון הר-מלך:      אני זוכרת שכשפגשתי את הראל שם, ראיתי את המסירות שלו ואת החיבור שלו לשם

לימור סון הר-מלך:  הוא אמר לי: לימור, אנחנו צריכים להיות פה; אסור לוותר

לימור סון הר-מלך:  באמת, אני מוכרחה להודות שבאופן אישי האובדן שלו, של האיש הזה, של הלוחם הזה, מאוד מאוד מאוד קשה לי, כי באמת אני מרגישה שאיבדנו לוחם עבור ההתיישבות בארץ ישראל, עבור עוד הרבה מאוד ערכים שמאוד מאוד חשובים לנו

לימור סון הר-מלך:  לוחם וחולם, איש חזון

לימור סון הר-מלך:       באמת, אחרי ההרס שהיה, ההשחתה שהייתה במזבח לפני כשבועיים וחצי, החברים של הפורום של "מאבק על כל דונם" עלו לשם ומקיימים מדי יום שישי – אני רוצה שהציבור ידע את זה, שיכיר את זה – תפילת שחרית במקום, כדי לשמור על נוכחות יהודית בשטח, נוכחות קבועה, באמת, במסירות נפש מדהימה

לימור סון הר-מלך:  אז באמת אני הייתי רוצה לדעת מעבר

לימור סון הר-מלך:  אנחנו יודעים שבעקבות דיון שנעשה פה בכנסת, בוועדת החוץ והביטחון, שנעשה לפני מספר חודשים, אז באמת מיקמו שם מצלמות

לימור סון הר-מלך:  הצבא מיקם שם מצלמות, ובאמת יש איזושהי יכולת להיות מרושתים על השטח

לימור סון הר-מלך:  אבל בסוף זה לא מספק, אם אין שום יכולת לאכוף

לימור סון הר-מלך:  כי זה שמצלמים זה נחמד, אבל בסוף אנחנו רוצים לראות שבאמת יש גם אפשרות לאכוף

לימור סון הר-מלך:  ויש לנו, עוד מעט יינתנו פה, אני משערת, את אותן דמויות שאנחנו רואים שכנראה, או שאני אשמח לשמוע שאנחנו - -     

צבי ידידיה סוכות: לימור, הזמן קצר

צבי ידידיה סוכות:  לקצר

לימור סון הר-מלך: - - האם באמת נעשית אכיפה? מהי האכיפה? עוד יש עוד שאלות על האירוע הזה

לימור סון הר-מלך:  אבל תודה רבה

צבי ידידיה סוכות: חבר הכנסת קלנר

אריאל קלנר: תודה רבה על הדיון

אריאל קלנר:  אנחנו ביום ה-101 למלחמה הזאת, אבל אנחנו כבר מעל 100 שנים במלחמה עקובה מדם, שהיא אותה מלחמה בדיוק

אריאל קלנר:  היא פשוט לובשת צורות כאלה ואחרות

אריאל קלנר:  אתם, כוחות הביטחון והמתיישבים וכל מי שנמצא פה, וכל מי שנמצא בחזית, אתם במלחמה

אריאל קלנר:  גם בהר עיבל זו אותה מלחמה

אריאל קלנר:  זו אותה מלחמה בדיוק

אריאל קלנר:  יש את האויב הברברי, הסדיסטי, השטן, הנאצי, שראינו אותו בפעולה

אריאל קלנר:  אי-אפשר, כל אדם שיש לו טיפת אנושיות, לא יכול שלא להיחרד מול האויב הזה

אריאל קלנר:  אומנם כן הזוועות הסדיסטיות מאחדות אותנו

אריאל קלנר:  יש אויב אחר, אויב יותר מתוחכם, אויב שמשלים את האויב הראשון, זה האויב שתובע אותנו על כל מיני פשעים בין-לאומיים

אריאל קלנר:  הוא אומר שהוא נגד נאצים, אבל הוא גם שם אותנו כנאצים

אריאל קלנר:  לוקח את הקורבן ואת הרוצח, שם אותם על אותו מישור, כולם על אותו מישור מבחינתו

אריאל קלנר:  זו ההתמודדות שלנו בזירה הבין-לאומית, בזירת הדה-לגיטימציה

אריאל קלנר:  אנחנו רואים את זה בהאג ובמקומות אחרים

אריאל קלנר:  המטרה שלו היא לקעקע את צדקת הדרך שלנו, כי כשאנחנו מתחילים להתבלבל אם אנחנו מוסריים או לא מוסריים, זה מתחיל לאכול אותנו מבפנים

אריאל קלנר:       פה זה בדיוק אותו דבר, רק במקום אחר

אריאל קלנר:  הם באים ומטשטשים את הקשר שלנו אל הארץ הזאת

אריאל קלנר:  זה בדיוק אותו דבר

אריאל קלנר:  כי אם אנחנו לא קשורים לארץ הזאת, ציטטת יגאל אלון, כשהעבר שלנו דל, כשאנחנו לא מחוברים אל העבר שלנו, כשאנחנו לא יודעים מה אנחנו עושים בארץ הזאת, התוצאה היא, בסופו של דבר, שאנחנו מאבדים את הקשר, אנחנו מאבדים את האמונה בצדקת הדרך

אריאל קלנר:  שימו לב, אנחנו מול אויב שאין לו הרבה טכנולוגיה ואין לו הרבה יכולות פיתוח כאלה ואחרות

אריאל קלנר:  יש לו דבר אחד, שהוא מנסה באכזריות, יש לו אכזריות מטורפת ויש לו אמונה מטורפת

אריאל קלנר:  אמונה מטורפת

אריאל קלנר:  כדי לנצח את האויב הזה, אנחנו צריכים להאמין בצדקת הדרך

אריאל קלנר:  המאבק הזה על המזבח הזה מול האויב הזה, הוא מאבק קריטי

אריאל קלנר:      לכן אנחנו באמת רוצים לראות בדיון הזה איך נלחמים, איך אנחנו מנצחים את המלחמה

אריאל קלנר:  לא יוצאים ידי חובה

אריאל קלנר:  מנצחים את המלחמה הזאת

אריאל קלנר:  מה נעשה

אריאל קלנר:  איך אנחנו מונעים את ההרס של המקום הזה, איך אנחנו משמרים אותו, איך אנחנו משמרים את המורשת שלנו, מבחינה משפטית, מבחינה צבאית, מבחינת כל הדברים שנדרשים

אריאל קלנר:  כמובן, דברים האלה יעלו לדיון בהמשך

צבי ידידיה סוכות: תודה

אריאל קלנר: תודה רבה לכם

אריאל קלנר:  תודה רבה על הדיון

צבי ידידיה סוכות: תודה רבה, חבר הכנסת קלנר

צבי ידידיה סוכות:  חבר הכנסת אושר שקלים נמצא איתנו כאן

שקלים: אני מצטרף באמת לדברים שחברים שלי אמרו

שקלים:  אני מסכים איתכם ב-100%

שקלים:  אני רק מוסיף שאירועי ה-7 באוקטובר באמת רק הוכיחו לנו שהסכסוך שלנו עם השכנים הלא סימפטיים שלנו הוא פשוט לא על שטח כזה או אחר, אלא זה בכלל על עצם הנוכחות שלנו כאן בארץ ישראל, לא משנה איפה אנחנו נמצאים, זה אם פה בירושלים או בבית שלי בחולון או באזורי התיישבות

שקלים:  הם פשוט לא רוצים את הקיום שלנו כאן

שקלים:  אנחנו צריכים פשוט לעמוד על שלנו

שקלים:  זה דבר אחד

שקלים:      מה שעשו בהר עיבל הוא פשוט ניסיון באמת לקעקע את המורשת שלנו, את האמונה בצדקת דרכנו, את העבר שלנו, את המורשת

שקלים:  מפה באמת, אני דווקא אולי רואה בזה איזשהו יתרון מסוים, כי בגלל המקרה הזה, אז אולי באמת אנחנו צריכים לספר את הסיפור של הר עיבל והר גריזים ואת סיפור יציאת מצרים וכו'

שקלים:  אני גם זכיתי כאן שחברי עוזאל עשה לי סיור בקדומים, והשקפנו באמת על האזורים

שקלים:  אז גם בהזדמנות הזו, תודה רבה

שקלים:  וזהו

שקלים:  אני מקווה שבאמת נתחיל לספר את המורשת שלנו, גם הרבה דברים שלאו דווקא הנוער והילדים שלנו נחשפים אליהם

צבי ידידיה סוכות: תודה רבה, חבר הכנסת שקלים

צבי ידידיה סוכות:  נתחיל לפי הסדר ונסיים עם אנשי המשרד

צבי ידידיה סוכות:  שוקי לוין

יהושע-שוקי לוין: ראשון?     

צבי ידידיה סוכות: כן

צבי ידידיה סוכות:  מילה אחת על שוקי

צבי ידידיה סוכות:  הוא הוא הרבה מאוד שנים לעסוק בנושא הזה של הר עיבל

יהושע-שוקי לוין: אמרתי קודם, רק מ-1982 אני מלווה את אדם זרטל באתר

צבי ידידיה סוכות: אז שוקי, רק בקצה, שתיים-שלוש דקות, כי כולנו צריכים לדבר ויש לנו עד 12:00

צבי ידידיה סוכות:  אז תסיים בשתיים-שלוש דקות

צבי ידידיה סוכות:  תודה

יהושע-שוקי לוין: מילה אחת

יהושע-שוקי לוין:  האם בקמ"ט ארכיאולוגיה האתר הזה מוכר כאתר ארכיאולוגי, מוגדר בפוליגון ועם הסטטוס? כי עד הקיץ האחרון כשבני התמנה, אפילו באוסלו זה לא נכנס כאתר ארכיאולוגי

צבי ידידיה סוכות: נדבר על זה עם עוזי דיין

יהושע-שוקי לוין: דחפנו את זה בצוות המקומות הקדושים, והייתה שם טעות בעובי הקו, בפליטת קולמוס, במפות אוסלו, ומאז האתר הזה הוא בשטח B, וכולנו פוחדים לגשת לזה, כולל אפילו במועצה האזורית שומרון דהיום

יהושע-שוקי לוין:  מה זה שטח B? זו המצאה

יהושע-שוקי לוין:  זה אוסלו, הסכם אוסלו, אסון אוסלו

יהושע-שוקי לוין:  אבל מאז אנחנו מאבדים את המקום הזה, המקום האחרון שעם ישראל עמד כולו כאיש אחד במקום אחד היה שם במעמד הברכה והקללה

עוזי דיין: למה אתה אומר שזה בשטח B?     

יהושע-שוקי לוין: ככה מתנהגים

יהושע-שוקי לוין:  זה לא בשטח B

יהושע-שוקי לוין:  זה בארץ ישראל

עוזי דיין: לא, לא

עוזי דיין:  עזוב ארץ ישראל

צבי ידידיה סוכות: עוזי, בשביל זה הגעת

צבי ידידיה סוכות:  ניתן לך רגע

לימור סון הר-מלך: המדינאים הגדירו C

לימור סון הר-מלך:  אנשי הביטחון הגדירו B

עוזי דיין: לא

עוזי דיין:  לא נכון

לימור סון הר-מלך: כן, כן

צבי ידידיה סוכות: עוד מעט

צבי ידידיה סוכות:  הוא יתעסק בזה, לימור

צבי ידידיה סוכות:  הוא היה אלוף הפיקוד בתקופה הרלוונטית

לימור סון הר-מלך: לא אצלך

עוזי דיין: המדינאים הגדירו C אחרי שאני קבעתי שזה שטח C

לימור סון הר-מלך: לא

לימור סון הר-מלך:  אני לא מדברת בשלב אצלך

לימור סון הר-מלך:  אחריך הגיעו

עוזי דיין: - - -     

צבי ידידיה סוכות: שוקי, זה מה שרצית להגיד? נמצא איתנו כאן חבר הכנסת לשעבר והאלוף לשעבר עוזי דיין

צבי ידידיה סוכות:  הוא היה בתקופה הרלוונטית אלוף פיקוד מרכז

צבי ידידיה סוכות:  יש לו הרבה מה להגיד בנושא הר עיבל

צבי ידידיה סוכות:  כמובן הנקודה המרכזית היא סיפור שטח B ושטח C 

צבי ידידיה סוכות:  עוזי, הבמה שלך

עוזי דיין: הנושא, קודם כול, בהסדר הביניים, באוסלו ודאי לא, אבל בהסדרי הביניים, לא זכה לשום מעמד, לא רק לא מקום מקודש, אלא אפילו לא אתר ארכיאולוגי

עוזי דיין:  הוא לא נמצא ברשימת האתרים הארכיאולוגים

עוזי דיין:  אני חושב שזה היה בעיקר בגלל שעוד לא היה לו מעמד באותו זמן, ואיפה זה התפספס, אני לא יודע

עוזי דיין:  דבר שני, אני רוצה להעיר רק מאוד בקצרה, שאתם מתייחסים לזה יותר מדי רק כאתר דתי וארכיאולוגי

עוזי דיין:  מדובר על נושא לאומי, ומעל לזה, אוניברסלי-היסטורי

עוזי דיין:  גם אם הוא היה לא שלנו בכלל וכו', צריך להתייחס אליו כאתר בעל חשיבות רבה

עוזי דיין:  אני אקדיש את כל דבריי בזמן שנותר לא לשאלה מה זה עושה לנו, שרוב אנשים אוהבים כל הזמן להסביר מה זה עושה לנו וכמה זה לא בסדר, אלא מה אנחנו עושים עם זה

עוזי דיין:  בקיצור גדול, תלמוד שמביא למעשה

עוזי דיין:  מה המעשה?      השטח הזה, אחרי הסדר הביניים, הובא אליי כאלוף פיקוד מרכז, אז זה עוד לא נקרא מפקד פיקוד המרכז, עם שאלה: איפה הוא? בהסכמים בין-לאומיים, והסדר הביניים הוא כזה, כידוע יש שאלה אחת מה הקו במפה, יש שאלה מה סומן בשטח, ויש סוגיה מה נוהג

עוזי דיין:  נכון? יגידו לכם, הדבר החשוב ביותר הוא לא מה סומן במפה

עוזי דיין:  הדבר החשוב ביותר הוא מה סומן בשטח

עוזי דיין:  בשטח לא סומן הדבר הזה בכלל

עוזי דיין:  במפה התחיל ויכוח אם הקו בדיוק חותך את זה וכו' וכו'

עוזי דיין:  לכן זה עלה אליי כריבון

עוזי דיין:  אני מזכיר שאלוף פיקוד מרכז הוא הריבון לפי הדין הבין-לאומי

עוזי דיין:  לא הממשלה ולא שר הביטחון – הוא אישית הריבון

עוזי דיין:  אני בדקתי את העניין, וגם הכרתי את הנושא מהסדר הביניים, וקבעתי שהוא מעכשיו בשטח C

עוזי דיין:  זאת אומרת, אחרי ששמעתי את המנהל האזרחי ואת היועץ המשפטי וכו', אמרתי: אנחנו נוהגים בו כשטח C

עוזי דיין:  אני מזכיר שהמצב הנוהג בשטח הוא לא פחות חשוב ממה שמשורטט במפה, אם מישהו רוצה להתווכח על זה

עוזי דיין:       יותר מאוחר באיזשהו שלב, קבעו מי שקבעו – הנושא הזה עלה, דרך אגב, אצל שר הביטחון ואצל היועץ המשפטי של משרד הביטחון

עוזי דיין:  השאלה היא על סמך מה הם קבעו

עוזי דיין:  אבל אפילו נניח שהם קבעו בונה פידה, בלב חפץ ובנפש וכו', נניח שהם הם קבעו, עדיין יש פה את השאלה איך אתם משנים קביעה קודמת

עוזי דיין:  כי בשביל לשנות קביעה קודמת למי צריך ללכת? לריבון

עוזי דיין:  אם הוא קבע כך, אז רק הריבון יכול לשנות את זה

עוזי דיין:  לכן אני כבר מערער על הקביעה שזה שטח B

עוזי דיין:  יותר מזה, אני מזכיר שמכיוון שעברו כל כך הרבה שנים - - -     

אריאל קלנר: עוזי, ממתי מתייחסים לזה כשטח B?      

עוזי דיין: מה?     

אריאל קלנר: ממתי מתייחסים למקום כשטח B?     

עוזי דיין: הייתה קביעה בפיקוד המרכז

עוזי דיין:  אבל אני לא יודע להגיד בדיוק מי קבע אותה ואיך

עוזי דיין:  אני חושב שמי שהוביל את זה הוא המנהל האזרחי

עוזי דיין:  אבל בואו נשמע מהם

עוזי דיין:  זה קרה שנים אחר כך

צבי ידידיה סוכות: ביקשנו את זה כחלק מהנושא לדיון

עוזי דיין: עכשיו, אני רוצה להזכיר, כי אני מנסה להיות הכי מעשי, שגם אם לכל מה שאמרתי לא רוצים להקשיב, אז יש אפשרות, לפי הסדר הביניים, אם פלסטינים עושים הפרה כל כך חמורה, ואין ויכוח על זה שהם עושים הפרה במקום הזה ונוהגים בצורה שאסור לנהוג במקום, לא חשוב למי הוא מקודש, אז הריבון יכול לשנות את המצב ולדאוג שלא תהיה הפרה

עוזי דיין:  זאת אומרת, גם אם עוזבים את הוויכוחים ההיסטוריים וכו', עלינו אחריות היום לדאוג שהמקום ישומר, שהמקום יתנהג

עוזי דיין:  תמיד אפשר יותר מאוחר להכריז עליו, למשל, כאתר מקודש, Holy Site, וכו'

עוזי דיין:      למען הדיוק מבחינה משפטית, זה אמור ללכת לאיזו ועדה

עוזי דיין:  יש בהסדר הביניים מעין הסבר איך מנהלים אי-הסכמות והפרות וכו'

עוזי דיין:  העניין הוא שזה אף פעם לא התקיים, הדבר הזה

עוזי דיין:  לכן, לדעתי, אין לו כתובת היום, אבל הריבון יכול להחליט אחרת, שיש לו כתובת

עוזי דיין:       עכשיו, אני מציעה שנענה על השאלות הבאות: אחת, מי אחראי על האחריות?     

צבי ידידיה סוכות: מי אחראי על?     

עוזי דיין: מה?     

צבי ידידיה סוכות: מי אחראי על?     

עוזי דיין: מי אחראי על האחריות, שאלת יסוד תמיד

צבי ידידיה סוכות: אוקיי

אריאל קלנר: מי אחראי על האחריות?     

צבי ידידיה סוכות: בדיון הקודם זו הייתה השאלה המרכזית

עוזי דיין: לרוב, שיש נושא חריף, שאתה שואל מי אחראי באמת על זה, אז כל אחד אומר שמישהו אחר אחראי, או עוד יותר חמור, אומרים: אנחנו ביחד אחראים

עוזי דיין:  מקום שאחראים בו ביחד אין אחריות

עוזי דיין:       אני מציע את הדירוג הבא, שהחטיבה המרחבית אחראית קודם כול על שמירת ושימור המקום

עוזי דיין:  זאת אומרת, מבחינתה זה מקום, שלא מספיק מצלמות

עוזי דיין:  היא יכולה לקבוע שהסיור היומי שיוצא מהבסיס בהר עיבל יעבור בו

עוזי דיין:  בקיצור, היא אחראית על המקום הזה

עוזי דיין:  למה? כי יש לו חשיבות מיוחדת והוא בסכנה

עוזי דיין:  מעליה הפיקוד, שהוא הריבון

עוזי דיין:  בכלל הוא יכול להחליט בזה החלטות, וברור שהאחריות היא עליו

עוזי דיין:       אני מציע גם לפנות למשרד הביטחון, כי הנושא עלה אצל שר הביטחון

עוזי דיין:  עשינו פגישה כזאת, ואחר כך אצל איתי, היועץ המשפטי של משרד הביטחון

עוזי דיין:  את כל הדברים שאמרתי כאן אמרו שיבדקו אותם, ואני לא יודע מה קרה איתם

עוזי דיין:  זה היה לפני לא הרבה זמן, פחות משנה

עוזי דיין:  כולל השאלה איך משמרים אותו

עוזי דיין:  בשימור ובאכיפה יש גם חלק לשב"כ, כי יש דברים שניתן מול עסירה א-שמאלייה וכו', לשמר אותם על ידי עבודה של השב"כ מול – אני לא אכנס, אין לנו זמן, לכל הסיפור שם, מי ראש הרשות ומי נבחר שם בעסירה א-שמאלייה ומה הקשר האישי שלו וכו'

עוזי דיין:  אבל בסך הכול, החטיבה המרחבית, הפיקוד והשב"כ שממילא עובד עם פיקוד המרכז, יכולים לדאוג שזה יהיה

עוזי דיין:      יש שאלת מפתח שהעלה פה שוקי לגבי הפוליגון

עוזי דיין:  באיזשהו שלב שורטט פוליגון

עוזי דיין:  הפוליגון הזה, אני לא יודע מי שירטט אותו, אבל ככה לא משרטטים פוליגון

עוזי דיין:  למה? כי זה סוג של אתר, שישנה שאלה גם – יבואו לבקר שם? כדאי שיהיה מגרש חניה? כדאי שתהיה גדר? לכן לא עושים פוליגון על הגבולות של המזבח עצמו, אלא לוקחים חתיכת שטח, לא מגזימים, אבל כזאת שמשמרת, שאפשר לעשות בה אתר מקודש

עוזי דיין:       הדבר האחרון, יש חשיבות מאוד גדולה שיוכלו לבקר שם, לטייל שם, לסייר שם

עוזי דיין:  הכללים היום מאוד מקשים על זה, וצריך לתת לזה עדיפות, גם אם זה אומר שיחידת המילואים באותו זמן שעושה קו תלווה ותשמור וכו', ושיוכלו להגיע לזה, ובחורף לא יצטרכו ללכת בבוץ 700 מטר וכו' וכו'

עוזי דיין:  למשל, אני מציע רק תיכונים

עוזי דיין:  היום תיכונים מבקשים ממני: תיקח אותנו, כי אתה תדבר עם החטיבה ותסגור את הזה וכו' וכו'

עוזי דיין:  תנועות נוער, מכינות קדם-צבאיות, ככה בדיוק עושים חינוך בדברים כאלה

עוזי דיין:      ודבר אחרון-אחרון, אני חושב שטוב הייתה עושה המועצה האזורית שומרון אם היא הייתה עושה תוכנית, הייתה לה כבר פעם תוכנית וכו', איך עושים את זה אתר ישראלי במלוא מובן המילה, מי הגישה, דרך הביקור וכלה עם רט"ג וכו'

עוזי דיין:  אתה בא לשם היום, אם אין מישהו שיודע להסביר, אין אפילו שלט, הדבר הכי פשוט של איך עושים

לימור סון הר-מלך: נכון

עוזי דיין: אנחנו מזניחים את זה גם במקומות אחרים, אני מנצל את ההזדמנות להגיד, למשל, במעברות הירדן, שהערבים קוראים לזה ארמון היהודים

עוזי דיין:  אנחנו קוראים לזה קאסר אל-יהוד

עוזי דיין:  הנוצרים קוראים לזה אתר הטבילה

עוזי דיין:  והחיילים או החיילות ששומרים שם במקום, חלקם לשאלה מה זה המקום הזה, אומרים: משהו ששייך לנוצרים, משהו כזה

עוזי דיין:  כלומר, בין השאר, בגלל שאין שם את השלט, את הדברים

עוזי דיין:      ניתן לעשות גם, דבר האחרון – אני כבר הבטחתי את דבריי האחרונים – ניתן גם להיעזר, לדעתי, בחטיבה להתיישבות ובקק"ל בשביל, למשל, לעשות מזה יער

עוזי דיין:  יש שם יער וכו'

עוזי דיין:  זה לא יער עבות בדיוק, אבל זה נותן עוד מישהו שהוא אחראי, למשל, על היער

עוזי דיין:  אז הוא גם עובר שם

עוזי דיין:  הוא רואה שם

לימור סון הר-מלך: נכון

עוזי דיין: ככה בונים אתר כל כך חשוב

צבי ידידיה סוכות: תודה רבה, עוזי דיין

צבי ידידיה סוכות:  דברים חשובים מאוד

צבי ידידיה סוכות:  רשמתם להתייחסות בסוף? מצוין

צבי ידידיה סוכות:       הוא בזום, יוסי דגן? הוא מחובר?      

יוסי פלד: שומע?     

צבי ידידיה סוכות: שומע

צבי ידידיה סוכות:  אנחנו איתך, יוסי

יוסי פלד: שלום לכולם

יוסי פלד:  קודם כול, אני מבקש להודות לך, יושב-ראש הוועדה, בהמשך לדברים של האלוף במילואים עוזי דיין

יוסי פלד:  באמת תודה על הדיון החשוב

יוסי פלד:  דווקא בימים האלו, כשאנחנו עוסקים במלחמת קיום, אני חושב שהחשיבות גדולה ומיוחדת

עוזי דיין: מי הדובר?     

יהושע-שוקי לוין: יוסי דגן

יוסי פלד: אני אגיד שדווקא בימים שאנחנו עוסקים במלחמת קיום, יש חשיבות גדולה יותר בפעילויות שמטרתן לשמור על הנכסים, נכסי הרוח שלנו, נכסי העם שלנו, השורש שלנו, שמתוכו אנחנו נלחמים

יוסי פלד:  מזבח יהושע בן נון הוא המקום שבו הפכנו לעם

יוסי פלד:  אתר ארכיאולוגי בעל משמעות אדירה, אולי האדירה ביותר שיש בארץ ישראל, חשיבות ושמירה עליו היא ערך עליון לא רק לנו כיהודים, אלא לכל שוחר הציוויליזציה באשר הוא

יוסי פלד:       יש בהר עיבל בשנים האחרונות מגמה ברורה מצד הרשות הפלסטינית לנסות להרוס, למחוק את האתר הזה

יוסי פלד:  זה משתלב במגמה הקבועה שלהם לנסות למחוק את אתרי המורשת של העם היהודי ביהודה ושומרון

יוסי פלד:  ברור לכולם למה

יוסי פלד:  הברבריות שמתנהלים בה זה לא רק בלרצוח אנשים, זה גם בלנסות להרוס בסגנון דאעש אתרים

יוסי פלד:  רואים את זה בקבר יוסף

יוסי פלד:  רואים את זה בתל ארומה

יוסי פלד:  רואים את זה בשומרון העתיקה, ורואים את זה כמובן במזבח יהושע בן נון בהר עיבל

יוסי פלד:       אני נמצא בקשר רציף גם עם המנהל האזרחי בעניין הזה וגם עם כלל הגורמים

יוסי פלד:  אני חושב שממשלת ישראל צריכה לקיים את מה שהיא אומרת בשנים האחרונות, ולתת את הדירקטיבה הברורה, והמנהל צריך לחזק

יוסי פלד:  נמצא כאן, אם אני רואה נכון, אדם, שהוא באמת זמין כל הזמן בעניין הזה, רת"ח תשתית

יוסי פלד:  אנחנו צריכים לראות איך אנחנו נכנסים לעניין, כי אם אנחנו לא נהפוך את השולחן, בהר עיבל תיווצר מציאות בלתי הפיכה

יוסי פלד:  השילוב של כל הדברים שהרשות הפלסטינית עושה בשנים האחרונות הוא ברור

יוסי פלד:  הם רוצים למחוק את המקום הזה

יוסי פלד:  להפוך אותו לכפר ולגמור את האירוע הזה

יוסי פלד:       יש פה שילוב של כמה דברים בשנים האחרונות

יוסי פלד:  קודם כול, לפני כשנה וחצי פורסמה ברשתות החברתיות של הכפר עסירה א-שמאלייה, שאגב הוא כפר מרצחים גדול

יוסי פלד:  מחמוד אבו הנוד, יימח שמו, מהחמאס היה גר שם

יוסי פלד:  הוא הכווין משם המון המון פיגועי טרור לפני קצת יותר מ-20 שנה

יוסי פלד:  הפעולה שניסו, כשבאו לתפוס אותו, התפרסמה, כי שם שלוש לוחמים של דובדבן נהרגו מדו"צ

יוסי פלד:  הם פרסמו, בכפר, הכפר העוין הזה, סוג של תוכנית מתאר, תב"ע, להקמת שכונה, שהיא בכלל מרוחקת מהכפר קילומטרים ארוכים, אין שום קשר למזבח, בצמוד למזבח

יוסי פלד:  כשאין גבול לתעוזה, לחוצפה, המזבח מופיע בתוכנית בתור איזה גן שעשועים, שטח ציבורי

יוסי פלד:  לאחר פרסום התוכנית, לאחר שהעבירו אותה אלינו, העברנו אותה לכלל גורמי האכיפה

יוסי פלד:  אפשר לראות בצורה משמעותית שמה שקורה מאז מוכיח בצורה ברורה שהרשות הפלסטינית מגשימה את התוכנית המזעזעת הזו צעד אחר צעד

יוסי פלד:  אני אומר עוד פעם, אם לא יהיה שינוי, יהיו פה דברים בלתי הפיכים

יוסי פלד:       מכבר, לא מהימים האחרונים, כבר מכבר, לפני כשנתיים כבר התחילה בניית מבנה, בית קבע, בבית לבנים בצמוד לחומה של מזבח יהושע

יוסי פלד:  המבנה כרגע הוא ללא גג

יוסי פלד:  הפסיקו את העבודה באמצע

יוסי פלד:  אבל לא הרסו אותו

יוסי פלד:  אני מחדד, זה שטח B

יוסי פלד:  אבל שטח B בצמוד למזבח

יוסי פלד:  ברור לכול שאם יהיו שם בתים, סכנה ביטחונית למטיילים, סכנה ביטחונית גם לבסיס, שהוא אחד החשובים מבחינה מודיעינית ואסטרטגית במדינת ישראל, הבסיס של הר עיבל

יוסי פלד:  חפרו שם ויצקו בור מים, נעשה פיתוח של דונם וחצי

יוסי פלד:  המבנה הראשון נעצר, אבל המבנה לא נהרס, הפיתוח לא נהרס

יוסי פלד:  בור המים לא נאטם

יוסי פלד:  אני אומר עוד פעם, מבנה כזה, וכמובן שאם זה יתפתח עוד, וברור שהם ינסו, בצמוד למזבח, הוא מאיים לא רק על האתר הקדוש הזה ואתר המורשת החשוב הזה, אלא כמובן שהוא מהווה חלק מהגשמת אותה תוכנית בשטח המזבח, מימוש תוכנית של השכונה בפועל, והוא בהחלט סנונית ראשונה

יוסי פלד:      למבנה אין צו הריסה, אין צו הפסקת העבודות

יוסי פלד:  לא בוצע בו שום פעולות אכיפה, היות שהוא נמצא בשטח B

יוסי פלד:  אז מה אם הוא בשטח B? הוא מסכן ביטחונית את האנשים, וגם ראינו שבשטח B הורסים שוב ושוב ושוב

יוסי פלד:  אך במקביל לכך נפרץ ציר שתואם בדיוק לרחוב בתוכנית התב"ע שפורסמה

יוסי פלד:  באוגוסט 2023 בסיור שגרתי של סייר הקרקעות של המועצה האזורית שומרון, הוא זיהה טרקטור שעובד בסמוך לחומה, ממש צמוד לחומה של אתר המזבח

יוסי פלד:  לאחר עצירת הכלי והמפעיל, נמצאה אצל המפעיל תמונה של התוכנית

יוסי פלד:  לדברי המפעיל, הוא גם עבד לפי התוכנית

יוסי פלד:  גם, אגב, בהשוואה תצ"אית, וגם מה שהוא אמר, הציר שנפרץ תואם לתוכנית השכונה שפורסמה

יוסי פלד:  אומנם הכלי שנתפס בזמן אמת, ואני מברך באמת את המנהל האזרחי את חטיבת שומרון על

יוסי פלד:  אבל הציר שנפרץ לא נחרש, והקיום שלו הוא סכנה כל יום

יוסי פלד:  אני חושש כל בוקר לקום

יוסי פלד:  איזה יום של גשם, איזה שבת, איזה יום כיפור, ונראה פתאום שהמשיכו אותו

יוסי פלד:  הקיום כמובן מהווה סכנה גם, היות שהוא בהרס של שרידים ארכיאולוגיים ברורים בצמוד לאתר, זה גם כמובן מהווה סכנה ביטחונית

יוסי פלד:      יש דבר שהוא, בעיניי, שערורייה וצריך להגיד אותו

יוסי פלד:  אני חוזר טיפה אחורה

יוסי פלד:  באוקטובר 2022 סייר שלנו, של מחלקת הקרקעות של המועצה האזורית שומרון, מזהה חפירת בורות בשטח C, בשטח שהוא כבר שטח C ליד המזבח

יוסי פלד:  לאחר שבדקנו את העבודות, התברר לנו, ואנחנו מאוד הופתענו, וזה באמת לא אופייני, אני חייב לומר, זה לא אופייני, שמדובר בעבודות שאושרו על ידי המנהל האזרחי לטובת קו חשמל לכפר עסירה א-שמאלייה

יוסי פלד:  עכשיו כולם מבינים שלעסירה א-שמאלייה יש חשמל ואין שום סיבה להביא חשמל מכיוון הר עיבל, שזה בכלל הצד האחורי שלהם, זה רחוק

יוסי פלד:  ברור לכול, ואני אמרתי וגם אז, שברור שהקו הזה נועד להקים שכונה, כי אמרתי, להם יש חשמל, שמים תאורה, אחרי זה יש כביש, אחרי זה יש בתים

יוסי פלד:  ברור שאי-אפשר לנתק את זה

יוסי פלד:  אני נדהמתי שהתוכנית הזאת לא הוצגה להערות שלנו ולא הייתה מולנו בשקיפות, והם שמו את הקו

יוסי פלד:      הפלא ופלא, הפלא ופלא, מייד לאחר מכן התחילו לסלול, באותו מקום שהיה את האישור התמוה הזה, שכמו שאמרתי, והלא אופייני, אני חייב לומר ביושר, לקו החשמל

יוסי פלד:  כפי שהזהרתי, התחילו לסלול ציר אספלט

יוסי פלד:  אני מדבר כבר על לפני כשנה וחצי

יוסי פלד:  הבטיחו לי שיהרסו את זה

יוסי פלד:  זה בשטח C, בלי אישורים, בלי כלום

יוסי פלד:  עד היום לא הרסו את זה, לצערי הרב

יוסי פלד:  חלק מהשלבים אומנם נעצרו

יוסי פלד:  אבל את האספלט הם סללו, כמו שאמרתי מקודם, במחטף בשבת

יוסי פלד:  לא בוצעה כל אכיפה

יוסי פלד:  למרות שהבטיחו לי לא מעט פעמים הדרגים הכי בכירים שיהרסו את זה, לא אכפו את זה

צבי ידידיה סוכות: גורמי מקצוע במנהל, אנחנו נשמח שתתייחסו בסוף לדברים האלה

יוסי פלד: כן, כן, ברור

צבי ידידיה סוכות: אני אומר להם

יוסי פלד: בסדר גמור

יוסי פלד:  אני עובד טוב עם המנהל

יוסי פלד:  יש לנו קשב טוב, גם אדם, גם ראש המנהל, גם הקמ"טים, בכל הנושאים יום ולילה

יוסי פלד:  חשוב לי להגיד את זה

יוסי פלד:  אני לא בא לרדת עליהם סתם

יוסי פלד:  בנושא הזה של הר עיבל צריך אכיפה וצריך מדיניות גם של הממשלה

יוסי פלד:  מייד אני אגיד על זה מילה

יוסי פלד:  וגם צריך פה יד ברזל באכיפה, כי זה מתקדם step by step לפי התוכנית

יוסי פלד:  רק לפני חודש, נובמבר 2023, תוך כדי המלחמה, לוחמי המילואים תפסו על חם נטיעות חדשות בסמוך למזבח, עוד פעולה שמטרתה לקבוע עובדות בשטח, להשתלט על השטח ולפגוע במזבח בסוף

יוסי פלד:  העבודות נתפסו על ידי החיילים וגם על ידי סייר המועצה בזמן אמת

יוסי פלד:  הודות ליעילות של חטיבת שומרון, ויחד עם הרמ"ק, הוחרמו השתילים וכן שלושה רכבים

יוסי פלד:  אלה לא אנשים פרטיים

יוסי פלד:  רכבים של עיריית עסירה א-שמאלייה

יוסי פלד:      אני מסכם את הדברים שלי

יוסי פלד:  שני דברים

יוסי פלד:  אחד, ברור שאי-אפשר לנתק את הקשר בין כל העבודות שנתפסו לתוכנית האסטרטגית שהרשות הפלסטינית מקדמת

יוסי פלד:  תב"ע מסודרת בסגנון דאעש, להקים שם כפר ולהרוס את האתר, להקיף אותו בבתים ולהרוס אותו, כמובן תוך סיכון של הבסיס וסיכון המטיילים

יוסי פלד:      אני מבקש ודורש בדיון הזה שני דברים

יוסי פלד:  קודם כול, את האכיפה המיידית של מה שקורה

יוסי פלד:  גריסת ציר האספלט; החזרת ציר המצע שהיה שם לפני זה; ביטול קו החשמל, שאני לא יודע איך הוא אושר, אבל הוא מהווה סכנה חד-משמעית

יוסי פלד:  הכביש הזה בוודאי שהוא לא חוקי בשטח C; וכמובן גם בשטח B צריך להרוס את המבנה הזה שנבנה

יוסי פלד:  להרוס את הפיתוח שם

יוסי פלד:  צריך להרוס את הציר הזה שהוא בתוך השטח, בצמוד לחומה של האתר, שמאז אוגוסט 2023, למרות כל הבקשות, זה עדיין לא קרה

יוסי פלד:       אני אומר לממשלה, בסוף האחריות היא על הממשלה, ובעיקר הטענה שלי כלפי - - -     

צבי ידידיה סוכות: ככה קורה למי שיש טענות לממשלה

צבי ידידיה סוכות:  כמובן, זה היה בצחוק, הפרוטוקול

יוסי פלד: אתם שומעים אותי?     

צבי ידידיה סוכות: עכשיו, כן

צבי ידידיה סוכות:  התחלת טענות לממשלה, אתה יודע

יוסי פלד: לא שמעתי

יוסי פלד:  היה מישהו שהגיב לי

יוסי פלד:  לא שמעתי

צבי ידידיה סוכות: אמרנו שהתחת עם טענות לממשלה, אז נפלת מהקו

צבי ידידיה סוכות:  יוסי, תמשיך, תמשיך

יוסי פלד: אל תדאג

יוסי פלד:  אני אחזור ואביא אותן

צבי ידידיה סוכות: סומכים עליך

צבי ידידיה סוכות:  אל תדאג

יוסי פלד: עיקר הטענות שלי כלפי הממשלה הן שהיא צריכה למשול

יוסי פלד:  אני רוצה להזכיר שכבר לפני כמעט שנתיים וחצי, כשהיה הרס משמעותי בהר עיבל, אתה גם טיפלת בזה, צבי, עוד לפני שהיית חבר כנסת, בצורה מאוד משמעותית, ראש הממשלה בנימין נתניהו אמר: אנחנו נציב שמירה על המקום ואנחנו נעמיד לדין את הפושעים שעשו את זה

יוסי פלד:  לא זה קרה ולא זה קרה

יוסי פלד:  אני חושב שאנחנו צריכים, כולנו, גם אני קורא לוועדה לדרוש את זה מראש הממשלה

יוסי פלד:  לקיים דיון חירום על הנושא הזה

יוסי פלד:  אין עם שיש לו אתר של מורשת חשוב כמו מזבח יהושע בן נון בהר בעיבל, המקום שבו הפכנו לעם, המקום שבו מוכיח את סיפורי התנ"ך כפשוטו

יוסי פלד:  כל דבר שאתה נוגע שם, אתה מוצא – רק לפני כשנה ומשהו, מצאנו שם את הקמע עם "ארור, ארור, ארור" ועם שם השם בעברית

עוזי דיין: יוסי?     

יוסי פלד: כן

עוזי דיין: יוסי, זה עוזי

עוזי דיין:  בענייני תנ"ך אני מקפיד

עוזי דיין:  "היום הזה נהיית לעם" זה בספר דברים, וזה נאמר על חציית הירדן, לא על המזבח

עוזי דיין:  עוד לפני זה נאמר

יוסי פלד: נכון

צבי ידידיה סוכות: לא, הפסוק מופיע מייד אחרי הסיפור של המזבח

עוזי דיין: מה?     

צבי ידידיה סוכות: הפסוק מופיע מייד אחרי

יוסי פלד: אני לא מסתבך עם עוזי שידיו רב לו גם בהר עיבל וגם מעברות הירדן

יוסי פלד:  אבל מה שאני מכיר מהפירוש, זה נאמר על המעמד הזה של הייסוד של העם היהודי בהר עיבל, הפיכתו מ-12 שבטים בעצם, מבני ישראל לעם ישראל

יוסי פלד:       אני מצפה מהממשלה ודורש מהממשלה שאת המקום הזה לא לתקן ולא להתחיל בדיבורים, לתקן במעשים

יוסי פלד:  צריך לגדר אותו

יוסי פלד:  צריך להכריז עליו כגן לאומי, למרות שזה בשטח B

יוסי פלד:  אנחנו פועלים היו בשטח B, והיום למנהל האזרחי יש את הכוח לפעול בשטח B, גם במשרפות, גם בגניבות רכב

יוסי פלד:  מדינת ישראל לא עושה טובה לאף אחד

יוסי פלד:  מדינת מחויבת לכך, כי היא חתומה על אין-ספור אמנות בין-לאומיות שמחיבות אותה בחתימה על האמנות הבין-לאומיות, לשמור על נכסי ארכיאולוגיה

יוסי פלד:  ואין נכס ארכיאולוגי חשוב כמו הנכס בהר עיבל, שכן, עוזי, "היום הזה נהיית לעם", המקום הזה

יוסי פלד:       הדרישה שלנו היא ברורה, להפסיק להתנהג כמו טוקבקיסטים

יוסי פלד:  סליחה שאני מדבר קצת בצורה חריפה, אבל זו המציאות

צבי ידידיה סוכות: יוסי, אנחנו חייבים לסיים

יוסי פלד: לדבר במעשים

יוסי פלד:  אנחנו מצפים לראות שינוי משמעותי

יוסי פלד:  קודם כול, לבלום את התוכנית

יוסי פלד:  שנית, לגדר את זה, לסיים את האכיפה ולהציב שמירה על המקום

צבי ידידיה סוכות: תודה רבה רבה רבה, יוסי דגן

צבי ידידיה סוכות:  אם אתה רוצה, תישאר לשמוע את התייחסות של נציגי אנשי המקצוע גם, גופי הממשלה

יוסי פלד: תודה

צבי ידידיה סוכות: בניהו מלט, ממש בקצרה

בניהו מלט: בסדר

בניהו מלט:  תודה רבה לכולם

בניהו מלט:  מאז הפעם הקודמת שהיינו פה לפני כמה חודשים, אז מצלמות לא ראינו שהותקנו, סיורים לא ראינו שנוספו

בניהו מלט:  אנחנו יודעים על כמה וכמה טיולים שהיו במקום, של ערבים

בניהו מלט:  טיולים שלנו, שאף אחד לא הגיע וראה את זה

בניהו מלט:       אבל אנחנו כן יודעים משהו אחד מאוד משמעותי, שכל המחסומים ליהודים דווקא נוספו, התחזקו ג'יפים בשבי שומרון

בניהו מלט:  אז את "סור מרע" פה עשינו דווקא עלינו, ולא לערבים, מי שבעצם הורס פה

בניהו מלט:  זו הנקודה הראשונה

בניהו מלט:       הנקודה השנייה, בהמשך של הכביש של עסירה א-שמאלייה, הוא בעצם מנתק את המזבח בצורה טופוגרפית ומשאיר את זה לצד שלהם

בניהו מלט:  אנחנו לא יכולים שהדבר הזה יימשך

בניהו מלט:  יש פה הבטחות שגם יוסי דיבר עליהן וגם שאנחנו קיבלנו בעבר, להרס של המקום, להרס של הציר זה וזה לא קרה

צבי ידידיה סוכות: של ה-100 מטר משטח C, אתה מתכוון

בניהו מלט: כן

בניהו מלט:  יש שם איזה 70, 80 מטר שבשטח C

בניהו מלט:  זה בנקודה הזאת

בניהו מלט:      אני חייב להדגיש את הנקודה, שלדעתי הכי הכי חשובה פה בכל הדבר הזה

בניהו מלט:  הבעיה היא לא רק המזבח

בניהו מלט:  דיברו פה הרבה על חשיבות של המזבח

בניהו מלט:  הוא חשוב גם לנו

בניהו מלט:  אבל יש פה רכס שלם שמועמד לכיליון

בניהו מלט:  יש פה עליו הרבה מאוד תוכניות רש"פיות של הרס, וחייבים להתייחס לזה גם בצורה כזאת

בניהו מלט:  לא הגיוני שהציר המרכזי שלנו כיום, שהולך משבי שומרון, הוא לאט-לאט נחסם בהן בתוכניות בנייה והן פשוט בזבל שנשפך שם

בניהו מלט:  זה מהנקודה הזאת

צבי ידידיה סוכות: שני משפטים אחרונים רק

בניהו מלט: סבבה

בניהו מלט:  באמת אני אסכם את זה

בניהו מלט:  אנחנו דורשים באמת עלייה של התיישבות למקום הזה

בניהו מלט:  לפתוח את כל הציר הזה, את כל הרכס הזה ליהודים, שתהיה שם אבטחה קבועה

בניהו מלט:  אם הבעיה היא אבטחה, שהצבא יאבטח את המקום הזה באופן קבוע

בניהו מלט:  תודה רבה

צבי ידידיה סוכות: תודה רבה רבה, בניהו

צבי ידידיה סוכות:  הדר, את רוצה להציג את המצגת?     

הדר אופנהיימר: אני יכולה לעבור עליו

הדר אופנהיימר:  אלה הדברים שיוסי דיבר עליהם

הדר אופנהיימר:  אז צריך, אחר כך נעבור עליהם

הדר אופנהיימר:  זה אחד לאחד, הדברים

הדר אופנהיימר:  זה פשוט עם התמונות מהשטח

צבי ידידיה סוכות: בסדר גמור

צבי ידידיה סוכות:  אולי תעשי את זה ממש בקצרה, ממש בשתי דקות, שכולם פה יבינו על מה אנחנו מדברים

הדר אופנהיימר: השקופית הראשונה בעצם מראה את התוכנית שבאמת היה נחשפה על ידי "מאבק על כל דונם"

הדר אופנהיימר:  נראה לי שכל הגורמים פה בחדר מכירים אותה

הדר אופנהיימר:  זה הועבר

הדר אופנהיימר:  תוכנית שמראה בעצם בנייה מסביב למזבח, כשהמזבח מסומן בירוק

הדר אופנהיימר:  בשקופית השנייה בעצם המבנה שדיבר עליו ויוסי שנמצא בצמוד לחומת המזבח

הדר אופנהיימר:  הוא אומנם נבנה עוד לפני פרסום התוכנית, אבל אנחנו רואים הקשר, גם אם המבנה נבנה באקראי, ללא קשר לתוכנית

הדר אופנהיימר:  הוא גם לא מופיע כאילו בחלק מזה

הדר אופנהיימר:  אבל הוא בעצם מבחינתנו הסנונית הראשונה של בנייה בצמוד למזבח

הדר אופנהיימר:  הוא נמצא באותו מצב כבר שנתיים, שנתיים וחצי

הדר אופנהיימר:      לאחרונה, בזמן המלחמה, שהפכו שם שתי משאיות של חומר מצע

הדר אופנהיימר:  עצרו את זה בזמן אמת

הדר אופנהיימר:  אפשר להגיד שהערנות לשם מוגברת

הדר אופנהיימר:  אבל, לפי הידוע לנו, לא הוצאו עליו צווים, מכיוון שהוא בשטח B מחוץ לפוליגון ארכיאולוגיה, והוא לא באיזשהן תוכניות תעדוף להריסה

הדר אופנהיימר:  העזר הזה בעצם מראה את הפריצה של הדרך שבוצעה באוגוסט 2023, לפני כחצי שנה

הדר אופנהיימר:  שוב, גם במקרה הזה היה מזל באמת בגלל הסיורים המוגברים שיש כן באתר

צבי ידידיה סוכות: אנחנו חייבים לרוץ

הדר אופנהיימר: במקרה פה הכלי הוחרם

הדר אופנהיימר:  הדרך לא נחרשה, ומי שמגיע עכשיו לאתר ממש יכול להיכנס ולנסוע בצמוד לחומה, שזה מבחינתנו מהווה איום על המזבח

הדר אופנהיימר:  האזהרה הבאה בשקופית חמש, זה בעצם הסיפור של תוכנית קו חשמל ונקודות חפירה

הדר אופנהיימר:  לאחר מכן סלילת המקטע של אספלט, שזה ציר שבעצם מחבר בין שכם לעסירה

הדר אופנהיימר:  רובו בשטח B

הדר אופנהיימר:  המקטע שהוא בשטח C

הדר אופנהיימר:  זה היה איזשהו קייס שדרכו יכולנו כאילו לבלום את האוטוסטרדה הזאת

הדר אופנהיימר:  כמו שגם יוסי אמר, הובטחה אכיפה לזה שם

הדר אופנהיימר:  יכול להיות שגם כן הוצאו, לפי מה שאני מכירה, צווים, כן זה לא בוצע

צבי ידידיה סוכות: אני אשמח להתייחסות שלכם עוד מעט, אדם

צבי ידידיה סוכות:  בסדר?     

הדר אופנהיימר: והדבר האחרון הוא הנטיעות של העצים שבוצעו לפני כחודש

הדר אופנהיימר:  בזמן אמת נתפס והכול הוחרם

הדר אופנהיימר:  גם שם לא השיבו את המצב לקדמותו

הדר אופנהיימר:  זאת אומרת, לא סגרו את כל בורות החפירה

הדר אופנהיימר:  אלה הנקודות

צבי ידידיה סוכות: תודה רבה רבה רבה

יוסי פלד: אדוני, אני חושב שהדברים, גם אני חושב שהעדות הזו חשובה כדי לראות את זה בשטח, אין כמראה עיניים

יוסי פלד:  אני חושב שהשילוב של כל זה, כל דבר הוא חמור כשלעצמו, אבל השילוב של זה, זה ברור

צבי ידידיה סוכות: מה שאמרת קודם, שזה שילוב של התב"ע

יוסי פלד: אנחנו מדברים והם מתקדים ועושים דברים בלתי הפיכים, ויהיה שם בכפר בעוד כמה שנים

צבי ידידיה סוכות: בהחלט

צבי ידידיה סוכות:  מתניה שפירא, אתה רוצה להגיד משהו? שי גליק?      

שי גליק: אני רוצה להגיד מילה, כן

צבי ידידיה סוכות: בדקה

שי גליק: לדיון הוזמן נציג קמ"ט ארכיאולוגיה, שזה חשוב מאוד

שי גליק:  אבל היה צריך להיות מוזמן, חוץ ממנו, גם קמ"ט דתות, כי זה לא רק ארכיאולוגיה, ואנחנו לא פה בארכיאולוגיה

שי גליק:  אנחנו חיים בעתיד ובהווה, וזה הלב הפועם של העם היהודי, כמו שאמר פה ידידי היקר עוזי

שי גליק:  לפני שנה היה פה דיון, ודיברתי שצריך להנגיש את המקום, וכולם צחקו עליי

שי גליק:  אבל מבחינתי זה אתר כמו חברון וכמו רעננה וכמו ירושלים

שי גליק:  אם הר עיבל הוא לא שלנו, אז גם רעננה לא שלנו, וגם חולון

שי גליק:       הגיע הזמן שכולנו בחדר הזה – אני רוצה להגיד לכם במשפט אחד

שי גליק:  אתמול הייתי במערת המכפלה

שי גליק:  עשינו סיור שם לגבי חוסר נגישות

שי גליק:  אמר לי שם נציג הצבא: אתה לא יכול לתקוע פה מסמר

שי גליק:  כך הוא אמר לי

שי גליק:  באמת לא תוקעים

שי גליק:  אז הגיע הזמן שנצא מהקונספציה הזאת, יצאנו מהרבה קונספציות

שי גליק:  ארץ ישראל שלנו והר עיבל שלנו, וכל מקום שלנו, ואנחנו האחרונים שפוגעים באתרי דת

שי גליק:  מי שיודע, מעלית של מערת המכפלה משמשת גם את המוסלמים וגם את היהודים במקום

שי גליק:  והגיע הזמן שגם הר עיבל יהיה נגיש ויפה ומקום מכובד

שי גליק:  בעזרת השם, הדיון הבא שלנו הוא מתי תחילת העבודות במקום, ואחרי זה גם סיום העבודות וחנוכת המקום

שי גליק:  וכמובן שהמקום יהיה נגיש

צבי ידידיה סוכות: תודה רבה

צבי ידידיה סוכות:  עוזאל, אתה רוצה להגיד משהו, ממש בדקה?     

עוזאל ותיק: כן

עוזאל ותיק:  קודם כול, תודה, יושב-ראש הוועדה, על הדיון החשוב

עוזאל ותיק:  אני לא אכביר מילים על הר עיבל

עוזאל ותיק:  דיברו פה אנשים שמבינים יותר ממני

עוזאל ותיק:  אני רק אגיד שאת הבית שלי בחרתי לפי הנוף להר עיבל ולהר גריזים

עוזאל ותיק:  אבל לא בגלל הנוף

עוזאל ותיק:  בגלל ההיסטוריה ובגלל העתיד, כי זה מה אנחנו צריכים לחנך את הילדים שלנו

עוזאל ותיק:  אבל לנושא הדיון, הר עיבל הוא רק אחד הסימפטומים

עוזאל ותיק:  זה קורה בכל יהודה ושומרון

עוזאל ותיק:  אנחנו רואים את ההתיישבות הערבית המטורפת הזאת, הבנייה מסביב ליישובים

עוזאל ותיק:  את החנק של ההתיישבות היהודית בכוונת מכוון, עם תוכניות, כמו שראינו פה, עם תקציבים

עוזאל ותיק:  ממש שום דבר לא תמים

עוזאל ותיק:  זה נעשה בכוונת מכוון

עוזאל ותיק:       מדינת ישראל צריכה לנצל את המציאות שנכפתה עלינו ב-7 באוקטובר, ואת כל ההפרות האלה של מה שאז היה נקרא הסכמי אוסלו וכל הדברים האלה, וחייבים להתחיל לצאת מהיישובים

עוזאל ותיק:  די לבנות לגובה בתוך היישובים

עוזאל ותיק:  חייבים לצאת החוצה, כי השטחים הללו לא נשארים שטחים פתוחים

עוזאל ותיק:  הם נתפסים בכוונת מכוון, כמו שאמרתי, על ידי הערבים

עוזאל ותיק:  ולכן הפתרון היחיד שאני רואה פה מכל הדברים המאלפים ששמעתי פה מהאנשים, התיישבות יהודית בהר עיבל צריך להתחיל לקדם את זה

צבי ידידיה סוכות: תודה רבה

צבי ידידיה סוכות:  משה גוטמן, "שומרים על הנצח"

משה ורטמן: היה דיון קודם בספטמבר, אם אני לא טועה, ואז הייתה פגיעה שנעשתה במזיד על ידי טרקטור, ועל לטרקטור היו משלחים, שני בעלי קרקע, מוחמד - - - ויעיש עדלי משכם

משה ורטמן:  יעיש עדלי, כמו שנאמר פה מקודם, מחבל חמאס, שמכיר טוב טוב, קנה את החלקה הזאת בכוונת מכוון

משה ורטמן:  האירוע היה אירוע פח"עי, זה ברור

משה ורטמן:  יש פח"ע גם כלפי לא רק גופים, אלא גם כלפי סמלי לאום, והדבר הזה בוודאי סמל לאום

משה ורטמן:  אני חושב שחשוב לדעת מה הצעדים שננקטו לאכיפה כלפי שני החבר'ה האלה

משה ורטמן:  האם הם יושבים במעצר? האם הם נעצרו בכלל? ושאלה נוספת היא בעצם האם התוכניות לעתיד ייעצרו? אני חושב שזו השאלה המרכזית כאן

משה ורטמן:  כי אם בעצם מתוכנן להמשיך ולתת, בין אם זה בהסכמה שבשתיקה או בכל אופן אחר, להמשיך לאפשר את הבינוי שם, אז זו הסכנה הגדולה ביותר

משה ורטמן:      אנחנו גם כן באותה הזדמנות התחילה להיעשות עבודה במנהל האזרחי לגבי הגדרת פוליגון

משה ורטמן:  אנחנו צירפנו חוות דעת המומחים שלנו מכל גווני הקשת ומכל מיני אוניברסיטאות שבעצם כתבו שצריך להגדיר שם פוליגון לפי סטנדרט מקובל

משה ורטמן:  זו בעצם במה שהייתה מוקד של אירוע, לפי הפרשנות הזאת, מוקד של אירוע של המונים, וגם אתר בעל חשיבות עצומה למאות מיליוני מאמיני תנ"ך בעולם

משה ורטמן:  לכן הוא צריך לקבל את היחס שלו ולא להישאר רק – גם אם מגינים עליו עצמו, והחומה מסביב נהרסת, או הגישה או הקשר הנופי, זה הכול דברים שיפגעו בו ובעצם ישמידו את הערך שלו

משה ורטמן:  עד כאן

צבי ידידיה סוכות: אסף

משה ורטמן: אני רואה שהמצגת עלתה

משה ורטמן:  אז אפשר לראות כאן בכחול את הפוליגון הישן שהוא מינואר 1985

משה ורטמן:  צודק, זה אכן כתוב פה

משה ורטמן:  עליו ההצעה הגיונית שעלתה לפוליגון קיים

משה ורטמן:  רואים כאן בכל מקרה, לפי הפוליגון הישן, הספרה הכחולה הזאת שהטרקטור פגע וממש עבר במרכזו של הפוליגון

משה ורטמן:       אפשר להעביר, בבקשה

משה ורטמן:  זאת ההצעה שלנו לפוליגון, החוות דעת הזאת שהבאנו, של המומחים

משה ורטמן:  התמונה הבאה ממחישה את זה קצת בתלת ממד

משה ורטמן:  רואים בעצם איך המזבח הוא במה שפונה למורדות המערביים של הרכס

משה ורטמן:  התמונה באה מראה לנו את המימוש של כל החלקות

משה ורטמן:  רואים פה במטושטש את הקווים של הבנייה הרוויה הזאת

משה ורטמן:  שוב, לחשוב שזה קרה בטעות ובמקרה, באמצע

משה ורטמן:  בנייה כזאת היא לא אופיינית לפלסטינים, ובאזור שהוא ריק לגמרי

משה ורטמן:  אז זה קצת לעצום את העיניים ולהגיד שמה שיורקים עלינו זה גשם

שקלים: זה גם חוזר על עצמו

משה ורטמן: כן

משה ורטמן:  זהו

משה ורטמן:  כאן יש לנו רק סרטון

משה ורטמן:  תראו, אנחנו נמצאים כרגע בעיצומה של מערכה, שהיא לא רק בדרום

משה ורטמן:  בגלל היעדר היכולת לצאת לעבודה בישראל, המצב באופן כללי הוא על הפנים

משה ורטמן:  אני מנצל את ההזדמנות כדי לקרוא למדינה להבין שיש פה חזית נוספת, לקחת אחריות

משה ורטמן:       אם אפשר להפעיל את הסרטון הזה, אנחנו רואים פה מצלמת שטח שלנו בדרום הר חברון

משה ורטמן:  אפשר גם לראות, גם אם זה לא יפעל, רואים פה את החבר'ה האלה לאור יום, משפחות-משפחות, עדרים-עדרים, שמפרקים אתרים ממש עד עפר, עם מגלי מתכות ועם הכול

צבי ידידיה סוכות: משה, מאיפה הסרטון?     

משה ורטמן: זה באזור דרום הר חברון

משה ורטמן:  לא דרום הר חברון, מערב גוש עציון

משה ורטמן:  יש לנו סרטונים רבים כאלה

משה ורטמן:  אנחנו נוציא אותם בתקופה הקרובה

משה ורטמן:       הדבר הזה מחייב את כוחות הביטחון, עם כל הכבוד לביטחון השוטף, לתת כתף, לשים על זה מאמץ כבד משמעותי מאוד, כי אחרת אנחנו נתעורר, ביום שאחרי המלחמה, ונגלה שלא נשארו פה תלים שלמים, נעלמו ונחרבו

משה ורטמן:  יחידת קמ"ט ארכיאולוגיה עושה מאמצים

משה ורטמן:  אבל אני לא חושב שלהיקף התופעה הזאת כוח אדם הקיים מספיק כדי לטפל בזה

משה ורטמן:  עד כאן

צבי ידידיה סוכות: תודה רבה

צבי ידידיה סוכות:  אני רוצה לשמוע את אנשי המקצוע

צבי ידידיה סוכות:  גם ככה לא נישאר לנו הרבה

צבי ידידיה סוכות:  אסף, אתה רוצה להגיד משהו?     

אסף כהן: אני בכללי חושב שגורם הכי משמעותי חסר פה, בדיון, וזה נציג של משרד הביטחון, עם כל הכבוד למנהל האזרחי

צבי ידידיה סוכות: זימנו אותם והם לא באו

אסף כהן: אז חשוב להגיד שבישיבת הממשלה האחרונה, לפני המלחמה, ראש הממשלה ביקש לכנס תוך שבועיים כמה שרים שידונו בסוגיה, ובאמת זה היה במעמד שר הביטחון ושר המורשת, ואני חושב שאורית ועוד כמה שרים

אסף כהן:  לבקשתם, היה אמור להתקיים דיון בנוגע להר עיבל

אסף כהן:  לצערי, בעקבות המלחמה, הוא בוטל כרגע

אסף כהן:  אבל זה הפורום

אסף כהן:  בסוף עם כל הכבוד לכל הגורמים שיושבים פה וגם למנהל האזרחי, הר עיבל זה מדיני, זה ראש הממשלה וזה שר ביטחון וזה אלוף פיקוד מרכז

אסף כהן:       משרד המורשת בכללי מאוד מאוד מוגבל גם ביהודה ושומרון, גם בשטחי C, קל וחומר בשטחי B

אסף כהן:  אומנם המשרד גיבש עכשיו החלטת ממשלה של 120 מיליון שקל בדיוק לדברים האלה, לשוד עתיקות

אסף כהן:  ברוך השם, הקמ"ט קיבל בחודש האחרון 30 מיליון שקל מתוך זה שעבר בוועדת הכספים, ומתחילים לעבוד

אסף כהן:  אבל צריך לדעת שבסוף זה עניין מדיני

אסף כהן:  אם שר הביטחון וראש הממשלה לא יהיו בתמונה, אז לכל הגורמים פה אין יותר מדי מה לעשות

צבי ידידיה סוכות: תודה רבה

צבי ידידיה סוכות:  זה גם עניין משפטי

צבי ידידיה סוכות:  נציג היועמ"ש

ראפע חאג’: בוקר טוב, אדוני היושב-ראש

ראפע חאג’:  אני אתייחס בקצרה, כי אני חושב שאין פה מחלוקת לגבי חשיבותו של האתר

ראפע חאג’:  אנחנו לא זומנו לדיון הקודם, אבל כן עשינו בדיקה

ראפע חאג’:  האתר עצמו הוכרז בשנת 1985, פורסם בקמצ"מ

ראפע חאג’:  הפרסום של האתר נמצא גם באתר הפרקליטות הצבאית

ראפע חאג’:  ניתן למצוא אותו בחיפוש פשוט באינטרנט

צבי ידידיה סוכות: עם הפוליגון?     

ראפע חאג’: בלי הפוליגון

ראפע חאג’:  אבל הפוליגון ראיתי שהוא צורף

צבי ידידיה סוכות: ב-GIS של המנהל אין פוליגון

ראפע חאג’: לנו אין את הפוליגון עצמו

ראפע חאג’:  יחד עם זאת, המורכבות היא לא שם

ראפע חאג’:  המורכבות היא בעצם שהאתר עצמו להופיע בלוח אחד בהסכם הביניים

ראפע חאג’:  יחד עם זאת, אני אתייחס בקצרה, אדוני היושב-ראש, לאפשרות שבמסגרת ההסכם שניתן להכריז ולהוסיף את האתר

ראפע חאג’:  אני מפנה בעצם לסעיף 2 לנספח האזרחי, שקובע שהצד הישראלי רשאי להודיע לצד הפלסטיני על אתרים אחרים אשר יתווספו לרשימה זו

ראפע חאג’:  שמו נקודה

ראפע חאג’:  ככל שתהיה התנגדות, אז מגיעים לוועדה המשותפת

ראפע חאג’:  הוועדה לא התכנסה, כמו שאמר אדוני כאן, עוזי דיין, אלוף במילואים עוזי דיין

ראפע חאג’:  לכן אנחנו חושבים שהמחלוקת העיקרית באירוע הזה היא לא האירוע משפטי

צבי ידידיה סוכות: יש גם ויכוח על האירוע המשפטי

ראפע חאג’: ככל שיש חשד להרס עתיקות, כפי שקרה גם באוגוסט, אנחנו נותנים את כל הכלים המשפטיים יחד עם הדרג המדיני

צבי ידידיה סוכות: מה לגבי שימור?     

ראפע חאג’: זהו

ראפע חאג’:  זו שאלה - - -     

אריאל קלנר: רגע, רגע

אריאל קלנר:  אני רוצה להבין לגבי הכלים המשפטיים

אריאל קלנר:  אילו כלים משפטיים ניתנו? מה בדיוק נעשה איתם?     

ראפע חאג’: אכיפה, תפיסת כלים

ראפע חאג’:  הייתה שם חקירה גם

אריאל קלנר: הוגשו כתבי אישום?     

ראפע חאג’: לא שידוע לנו, שהוגשו כתבי אישום

אריאל קלנר: אבל אנחנו יודעים מי הפעיל את הטרקטוריסט הזה

אריאל קלנר:  אנחנו יודעים

אריאל קלנר:  זו לא איזו חקירה יותר מדי המורכבת

אריאל קלנר:  אותו יעיש עדלי

עוזי דיין: זאת לא נקודה חשובה

אריאל קלנר: איפה האכיפה?     

ראפע חאג’: הסמכות קיימת

עוזי דיין: לא

עוזי דיין:  אוכפים את זה, קודם כול

ראפע חאג’: האם אנחנו אפשרנו תפיסה? לא נאמר בשום שלב שיש פה בעיה משפטית לתפוס את הכלים

ראפע חאג’:  בגלל שהדיון הוא פומבי ומשודר, אני לא הייתי מרחיב כאן על הרגישות המדינית לפעילות מחוץ להסכם הביניים

ראפע חאג’:  אני חושב שזה לא רלוונטי לדיון

עוזי דיין: אגב, סליחה, האתר צריך לקבל שימור וההגנה כללי בכלל

עוזי דיין:  למשל, היום מטיילים ישראלים שבאים לשם, הם מטפסים על זה למעלה ומצטלמים על קצה המזבח ומפילים אבנים

אריאל קלנר: נכון

אריאל קלנר:  ברור, כן

אריאל קלנר:  מכיר

עוזי דיין: זה צריך להיעשות מקום שמור

צבי ידידיה סוכות: אני הייתי שם אתמול

צבי ידידיה סוכות:  המזבח עצמו, אני אומר לך, אם כל מקום אחר בעולם היה אתר ארכיאולוגי שנראה ככה, זה היה פותח מהדורות

צבי ידידיה סוכות:  יש שם כמעט עשרה צמיגים בוערים בתוך המזבח

צבי ידידיה סוכות:  על האבנים כתובות וגרפיטי בערבית, דגלי פלסטין

צבי ידידיה סוכות:  זה אירוע מטורף

צבי ידידיה סוכות:  לכן כן צריך איזושהי גדר או משהו כזה

צבי ידידיה סוכות:      עכשיו, בסוף אתה אומר שאין פה שאלה משפטית

צבי ידידיה סוכות:  יש פה שאלה משפטית, כי בסוף השאלה – שוב, אני כן אשמח גם שתרחיב מאיפה הסמכות כן לאכוף שם את מה שאמרת קודם

צבי ידידיה סוכות:  אבל אם כבר, אז מה ההבדל בין זה לבין גדר?     

ראפע חאג’: אני אדייק את הדברים שאמרתי

ראפע חאג’:  לא אמרתי שאין בעיה משפטית בכלל

ראפע חאג’:  אני אומר שיש מורכבות משפטית

ראפע חאג’:  יחד עם זאת, אנחנו פועלים, יחד עם המנהל האזרחי והדרג המדיני הרלוונטי, לאשר פעולות מניעה של הרס עתיקות

ראפע חאג’:  בסוף, גם אם ההסכם הביניים קבע חלוקה של סמכויות בין שטחי B לשטחי C, עדיין יש חשיבות של האתר הזה

ראפע חאג’:  לכן ראשית הצירים, בעינינו, קודם כול היא הכרזה בהסכם, להוסיף את האתר להסכם הביניים, ולהתווכח ברמה מקצועית

ראפע חאג’:  יש מחקר שנעשה על ידי אדם זרטל לפני 35 שנה

ראפע חאג’:  שוב, זה נושא שלא לפתחו של היועץ המשפטי

ראפע חאג’:  תפקיד היועץ המשפטי הוא להעניק את כל הכלים המשפטיים שקיימים

צבי ידידיה סוכות: לא

צבי ידידיה סוכות:  אבל היום כשהמת"ק עולה אליכם עם - - -     

עוזי דיין: צבי, מה שהוא אומר בעצם הוא שיש אישור לפעול

צבי ידידיה סוכות: נכון, נכון

עוזי דיין: לא כדאי להיכנס פה ובכלל לוויכוח איפה בדיוק עובר הקו, האם זה B או C

צבי ידידיה סוכות: לא

עוזי דיין: כי ברגע שיש לך אפשרות להכריז עליו כאתר וברגע שיש לך לאכוף ולפעול שם - - -     

צבי ידידיה סוכות: אני אגיד לך מה

צבי ידידיה סוכות:  היום יש אפשרות לפעול, כי הוא יושב כאן

צבי ידידיה סוכות:  היום יש לך אפשרות לפעול

עוזי דיין: מה?     

צבי ידידיה סוכות: בעוד שנתיים יהיו אנשים אחרים

צבי ידידיה סוכות:  יכול להיות שהם יגידו שאין אפשרות לפעול

צבי ידידיה סוכות:  בדיוק כמו כשאתה היית אלוף הפיקוד אמרת אפשר

עוזי דיין: נכון

עוזי דיין:  אני רק אומר שזה דיון בעייתי בפורום הזה

עוזי דיין:  צריך להבין את משרד הביטחון

צבי ידידיה סוכות: אוקיי

צבי ידידיה סוכות:  יכול להיות שנעשה דיון חסוי

ראפע חאג’: כמובן, ככל שיהיה דיון חסוי, אנחנו נוכל להרחיב יותר, גם להפנות לסעיפים הרלוונטיים, גם לחוות דעת משפטיות בנושא

ראפע חאג’:  זה נושא רגיש

ראפע חאג’:  הוא מעלה מורכבות משפטית ומדינית

ראפע חאג’:  אין ספק שאנחנו נשמח לשתף פעולה בכל מה שנדרש

צבי ידידיה סוכות: נקבע דיון חסוי

ראפע חאג’: עד כאן

צבי ידידיה סוכות: בסדר

צבי ידידיה סוכות:  נקבע דיון חסוי בהקדם

צבי ידידיה סוכות:  תודה רבה

איילת השחר סיידוף: רגע, רגע

איילת השחר סיידוף:  אפשר מילה?     

צבי ידידיה סוכות: שנייה

צבי ידידיה סוכות:  לא

צבי ידידיה סוכות:  אתם תחכו לסוף, מחילה

צבי ידידיה סוכות:  הקמ"ט, בבקשה

בני הר אבן: בוקר טוב, כבוד היושב-ראש

בני הר אבן:  אין חולק שזה אתר חשוב

בני הר אבן:  זה אתר מהחשובים שיש לנו באזור השומרון בוודאי

בני הר אבן:  אין חולק על הצורך לפיקוח

בני הר אבן:  אין חולק על הצורך לשמור עליו

בני הר אבן:  ואנחנו פועלים

בני הר אבן:  אנחנו פועלים לשמר אותו, לפועלים לשמור אותו, קודם כול

בני הר אבן:  היום כל הגופים, גם הצבא וגם החטיבה המרחבית, אם יש אירוע, אם אנחנו צריכים כוחות, יודעים לתת לנו כוחות

בני הר אבן:  בגלל זה נעצרו השתילים שנעצרו, ונעצרו הכוחות של הטרקטורים שבוצעו שם

בני הר אבן:  כל הגזרה מכירה את האזור הזה

בני הר אבן:  האזור הזה מאוד מאוד חשוב

בני הר אבן:  אנחנו בקשר עם משה גוטמן, עם עדי, עם כולם, כל מי שמגיע

צבי ידידיה סוכות: אבל במבחן התוצאה, אתה יודע איך זה נראה, נכון לרגע הזה

בני הר אבן: מבחן התוצאה הוא, שוב, ברגע שעלה על הקרקע כלי, אתה יכול להגיע לאירוע, ואני לא אומר פה שזה לא יקרה

בני הר אבן:  אני אומר, זה יכול לקרות

צבי ידידיה סוכות: תראה, יש כאן את הנושא הכללי שדיברו עליו הרבה יותר, גם יוסי, של הבנייה הפלסטינית, של התוכנית הרשות

צבי ידידיה סוכות:  עזוב שנייה את תוכניות המאקרו של הרשות

צבי ידידיה סוכות:  בסוף כמה חוליגנים מעסירה א-שמאלייה שמגיעים עם צמיגים בוערים ומשחיתים

בני הר אבן: כן, אבל פה במקרה הזה אתה מתפרץ לדלת פתוחה

צבי ידידיה סוכות: לא

צבי ידידיה סוכות:  אבל בסופו של דבר זה קרה

בני הר אבן: זה קרה

צבי ידידיה סוכות: ראיתי את זה אתמול

צבי ידידיה סוכות:  עכשיו, השאלה היא מה הכלים שלנו כדי למנוע מהדבר הזה לקרות עוד פעם

בני הר אבן: אז אני אומר שוב, קודם כול, למנוע זה ככל שיהיה יותר ויותר פיקוח בשטח

בני הר אבן:  יש לנו מצלמות שם, במוצב

עוזי דיין: מי מבחינתך אחראי על זה? הסיפור של למנוע, והם עשו ואנחנו זה, ואחרי זה נגיש כתב אישום, אחרי זה נחקור את זה, זה נידון לכישלון

צבי ידידיה סוכות: אין כתב אישום, ברור

עוזי דיין: מי אחראי על שלמות האתר מבחינתך?     

בני הר אבן: תראה, ככל שהמנהל האזרחי ומתפ"ש והגורמים המדיניים, הגורמים השונים שיגידו לנו שאנחנו אחראים, אז אנחנו אחראים

צבי ידידיה סוכות: מי כרגע אחראי?     

בני הר אבן: כרגע אנחנו אחראים

צבי ידידיה סוכות: אתה אומר שיש מצלמות היום

צבי ידידיה סוכות:  מי עוקב אחר המצלמות? החטיבה?     

בני הר אבן: החטיבה, כן

צבי ידידיה סוכות: עכשיו, הצמיגים שהיו, שם בערו, אני מניח, לפחות חצי שעה

צבי ידידיה סוכות:  בזמן אמת, מישהו ראה את זה, עשה עם זה משהו?     

בני הר אבן: אני לא יודע להגיד לך אם בזמן אמת עשו את זה

בני הר אבן:  אבל הדבר הזה נמשך כמה שהוא נמשך, והצבא הוקפץ לשם ועצר את השרפה שהייתה שם לפני מספר חודשים

שי גליק:  עצרו אנשים שהציתו? יש אנשים שעצרו אותם על זה שפגעו?     

בני הר אבן: לא, לא, לא

בני הר אבן:  כולם ברחו

צבי ידידיה סוכות: הכוונה היא שהם כיבוי את האש

בני הר אבן: כיבוי את האש

בני הר אבן:  כן

שי גליק: לא

שי גליק:  זה ברור

צבי ידידיה סוכות: זה לא לפני מספר חודשים

צבי ידידיה סוכות:  הצמיגים זה לפני מספר חודשים?     

עוזי דיין: מה שאתה מסביר הוא שאתה לא באמת אחראי על זה

צבי ידידיה סוכות: בניהו, הצמיגים זה כבר כמה חודשים? לא, לא

צבי ידידיה סוכות:  בני, הצמיגים זה דבר חדש

צבי ידידיה סוכות:  זה לא לפני כמה חודשים

צבי ידידיה סוכות:  זה אירוע בשבועות האחרונים

בני הר אבן: לא

בני הר אבן:  זה מלפני חודש בערך

בני הר אבן:  הצמיגים היו שם לפני חודש

צבי ידידיה סוכות: כן, בניהו, זה מה שרשום?     

בני הר אבן: כן, כן

בני הר אבן:  לפני חודש

בני הר אבן:  והגרפיטי היה לפני שבוע וחצי

בני הר אבן:  במקרה הזה, אני גם חייב להגיד שאנחנו גם נטפל בזה בהמשך

בני הר אבן:  במקרה הזה מתפרצים לדלת פתוחה

בני הר אבן:  יש לנו כוונה של קמ"ט ארכיאולוגיה לטפל בזה

בני הר אבן:  לשמר את מה שצריך לשמר

בני הר אבן:  לתקן את מה שצריך

בני הר אבן:  לנקות את הצמיגים האלה

בני הר אבן:  להסיר את הכתובת

בני הר אבן:  ואנחנו נעשה את זה

הדר אופנהיימר: בני, אם אפשר לומר איזה מילה, אני אומרת באמת כל היבט האכיפה בזמן אמת השתפר פלאים

הדר אופנהיימר:  כל הזמן מתקדמים, גם אצלכם, כוח אדם

הדר אופנהיימר:  באמת אין להשוות למה שהיה לפני שלוש שנים, לצורך העניין

בני הר אבן: נכון

הדר אופנהיימר: אבל אני באמת מוסיפה את השאלה מהכיוון של קודם כול דברים שלא נתפסו בזמן אמת, כמו שהראנו חלק מהדברים

הדר אופנהיימר:  יש דברים שנתפסו בזמן אמת, ושיתוף הפעולה המצוין הוביל לזה, החטיבה, המת"ק, כולם עובדים ביחד, וזה הביא להצלחה

הדר אופנהיימר:  מה שלא נתפס בזמן אמת זה באמת גם מה שדיברו עליו, כי בסופו של דבר אם תמיד נגיב לזמן אמת, מה אפשרויות השמירה שלנו

הדר אופנהיימר:  כי בסוף אכיפה אומרת שתמיד אנחנו במרדף אחרי הפגיעה

הדר אופנהיימר:  צריך לבצע איזשהן פעולות

בני הר אבן: אני מסכים איתך

בני הר אבן:  פיקוח זה לרוץ אחרי הפגיעה

צבי ידידיה סוכות: אתם ביקשתם נושאים כמו גדר? הרי גדר ברור שתשנה את המציאות באתר הזה

צבי ידידיה סוכות:  אם תהיה שם גדר, כשמישהו מגיע לגדר ועובר אותה, אז זה כבר אירוע, כשאתה מגלה אותו לפני שהוא נכנס פנים ושם את הגרפיטי

צבי ידידיה סוכות:  תשמע, האירוע של הצמיגים זה לא דבר קטן

בני הר אבן: הנושא של הגדר, ברשותך, בדיון הסגור

צבי ידידיה סוכות: בסדר גמור

אסף כהן: אני חייב לומר שאני מאוד מתנגד לגדר

אסף כהן:  גם אמרתי את זה למי שצריך

צבי ידידיה סוכות: אסף, אנחנו נזמין גם אותך לדיון החסוי

אסף כהן: לא

אסף כהן:  זה צריך להיות פה, כי זה כל הזמן עולה

אסף כהן:  בסוף יש תוכניות לבנות פה שכונה

צבי ידידיה סוכות: עוד שנייה נגיע לאדם, כי זה בסוף אצלו

בני הר אבן: לגבי אכיפה, אז כן אנחנו מנהלים גם חקירות

בני הר אבן:  כל אנשים שמשה דיבר עליהם הגיעו לחקירה

בני הר אבן:  חקירה שנמצאת כרגע בעיצומה

בני הר אבן:  כולם הגיעו לשם, הכולל ראש עיריית עסירה א-שמאלייה

בני הר אבן:  אני חושב שאנחנו גם מתקדמים בנושא הזה

בני הר אבן:      רק לסיכום אני אגיד, אזור מזבח הר עיבל הוא במוקד, אני חושב, של כל הגופים, שגם נמצאים סביב השולחן הזה וגם כאלה שאינם נמצאים, והוא בראש החשיבות, בראש תחום החשיבות של אזור השומרון

צבי ידידיה סוכות: ואוי ואבוי לנו אם מה שבראש תחום החשיבות עכשיו נמצא שרוף ומלא גרפיטי

בני הר אבן: נכון

בני הר אבן:  לגמרי

צבי ידידיה סוכות: אדם, רת"ח תשתית

אדם אבידן: בוקר טוב

אדם אבידן:  קודם כול, יישר כוח על הדברים בתחילת הדיון ועל דבריה של חברת הכנסת סון הר-מלך

אדם אבידן:  אני אנצל את הפורום, את המעמד, גם לחזק את ידיו של בני ידידי, ששכל את בנו רב-סרן שילה הר אבן בקרב על נחל עוז ב-7 באוקטובר

צבי ידידיה סוכות: כולנו מצטרפים

אדם אבידן: ראוי לציין

אדם אבידן:       ככה במעבר חד, האתר מזבח יהושע, בהתאם למפות המוסכמות ולהסכמים, כיום ממוקם בשטח B

אדם אבידן:  כמו שאמר בני, המנהל האזרחי באמצעות יחידת קמ"ט ארכיאולוגיה ויחידת הפיקוח, רואים חשיבות מאוד גדולה בשמירה ובהגנה על אותם אתרים

עוזי דיין: מי קבע שהוא בשטח C?     

אדם אבידן: אני מניח שגדולים וחכמים ממני לאורך הדרך קבעו

עוזי דיין: לא, אין חכמים

אריאל קלנר: לא

אריאל קלנר:  כנראה שפחות חכמים

אדם אבידן: אני אומר את זה בצורה פשוטה ובסיסית

עוזי דיין: אם אלוף פיקוד מרכז לא קבע את זה, אז הריבון לא קבע את זה

עוזי דיין:  והריבון קבע משהו אחר

אדם אבידן: על פי המפות המוסכמות והרשומות ומערכות המידע, המקום ממוקם בשטח B

עוזי דיין: לא המפות המוסכמות צריכות לקבוע

אדם אבידן: ככל שיש מחלוקת על העניין - - -     

אריאל קלנר: יש פה אלוף פיקוד מרכז מהתקופה ההיא

אריאל קלנר:  הוא לא הכריז

עוזי דיין: אין מחלוקת

עוזי דיין:  זה דבר שנקבע

אדם אבידן: אני לא מכיר תימוכין או מסמכים שמעידים על כך שמדובר בשטח C

עוזי דיין: תבדקו מי החליט שזה שטח B

אדם אבידן: אני מבטיח לבדוק לעומק

אדם אבידן:  אנחנו כיום מתבססים על המפות המוסכמות ועל מערכות המידע הקיימות מזה שנים ארוכות

אדם אבידן:  ככל שיש איזושהי אמירה אחרת או מחלוקת, הכול ייבדק

אדם אבידן:  אני האחרון שיעצור תהליך כזה

אדם אבידן:       מזבח יהושע קיבל מיקוד מיוחד

אדם אבידן:  הוא תמיד היה בחשיבות עליונה

אדם אבידן:  אבל קיבל מיקוד מיוחד ברגע שהתגלגלה לידנו התוכנית של הרשות ושל הכפר עסירה א-שמאלייה להקים שכונת מגורים באזור

אדם אבידן:  למרות נדיבותם, אני במירכאות אומר, שהם הקיפו את השטח של המזבח כשצ"פ, עדיין הבהרנו באופן ברור שלא נקבל שום מצב שסביב המזבח תקום שכונת מגורים או יקומו תשתיות

אדם אבידן:  עשינו מספר פעולות מאז

אדם אבידן:      אגב, אני אציין גם כן שמדובר באתר מוכרז על ידי המנהל האזרחי משנת 1985

אדם אבידן:  לצערי, הוא לא קיבל מקום או ביטוי בהסכמי הביניים, ולא מופיע שם

אדם אבידן:  יש פוליגון שהוא קטן יחסית שממש מקיף את השטח של המזבח

אדם אבידן:  נכון שהוא לא מופיע במערכות ה-GIS הפומביות של המנהל האזרחי

אדם אבידן:  עם זאת, אנחנו קבענו פוליגון אומנם וירטואלי, אבל ארגוני, מעין שפה משותפת לנו, לגורמי המקצוע, לכוחות הצבא וגם לדרג המדיני כשאנחנו פונים אליו ומעת לעת בשביל לדרוש לבצע פעולות אכיפה

אדם אבידן:  אז אנחנו מתייחסים לאיזשהו פוליגון של קווי בלימה או קו ההגנה, שאף הורחב בספטמבר האחרון בעוד איזשהו Buffer מסוים

אדם אבידן:  אנחנו כן בשיח עם "שומרים על הנצח" עם אותה הצעה וחוות דעת בשביל להסתכל על הדבר הזה באופן רחב יותר

אדם אבידן:      חוץ מהפוליגון ואותם קווי בלימה והגנה, אם אפשר לקרוא להם ככה, הוגברו סיורי הפיקוח במקום

אדם אבידן:  האחרונים שבהם היה בסוף נובמבר, 28 בנובמבר, 6 בדצמבר, 25 בדצמבר

אדם אבידן:  יש סיורי פיקוח יזומים, חוץ מסיורים של הצבא, מפלוגת הר עיבל מצוי"חים (צי"ח) על המרחב הזה

אדם אבידן:  באמת בסיור האחרון, ב-25 בדצמבר, התגלתה אותה כתובת וונדליזם על רקע לאומני אפילו אפשר לומר, איזושהי כיתוב של המילה "פלסטין" בערבית בגודל של 60 על 30

אדם אבידן:  באמת אירוע מאוד מאוד מצער

אדם אבידן:       חוץ מזה פעולות אכיפה, גם בספטמבר החרמת אותם כלים הנדסיים שעבדו באזור

אדם אבידן:  וב-20 בדצמבר שלושה כלי רכב שהיו במרחב ושימשו את החבר'ה שהגיעו לשם לנטיעות של עצים, פעילות שהופסקה

אדם אבידן:  בני דיבר על החקירה של חשודים או של אלה שהיו מעורבים באירוע של פריצה הציר

אדם אבידן:  הותאמה גם תוכנית סריקת מצלמת אבטחה של פלוגת הר עיבל

אדם אבידן:  אחת לחצי שעה פחות או יותר היא מופנית למרחב

אדם אבידן:  זה לא 100%, זה לא 24/7

אדם אבידן:  חוץ מזה, הכוחות שמתודרכים על ידי המת"ק ונציגי קמ"ט ארכיאולוגיה בחשיבות של האתר

אדם אבידן:      לשמחתי, ממשאבים שהופנו, שהגיעו מצד המשרד למורשת במסגרת החלטת הממשלה, אחד המהלכים שמתכוונים לעשות הוא להציב שם המצלמה, מצלמת אבטחה ייעודית למקום שתפקח 24/7 רק על המרחב הזה

עוזי דיין: לבסיס יש כיתת כוננות שיכולה לקפוץ לשם?     

אדם אבידן: יש

אדם אבידן:  אגב, כיום ברגע שהמצלמה מזהה איזושהי פעילות חשודה, אז המשימה של הכוח במרחב וככל שהוא זמין היא להגיע למקום ולהתריע

אדם אבידן:  אז זה לגבי מצלמה ייעודית שאמורה להיות מוקמת שם

אדם אבידן:      אמר בני התפרצות לדלת פתוחה

אדם אבידן:  יש כוונה להגיע למקום, אני מקווה כבר בשבוע הבא, בשביל לתקן את הנזק, למחוק את הכתובת וגם לשמר ולסדר מה שצריך

אדם אבידן:  היינו רוצים לעשות את זה קצת קודם

אדם אבידן:  היו כל מיני פערים טכניים של פועלים ושל איום של מטען שהיה שם, פערים אופרטיביים שדחו את הפעילות

אדם אבידן:  אבל זה אמור לקרות בהקדם

אדם אבידן:       דיבר היועץ המשפטי, זה גם סוגיה משפטית ויש פה מורכבות

אדם אבידן:  אבל התגברנו עליה, וככל שאנחנו מבקשים לבצע שם פעולות אכיפה, בין אם זה תפיסת כלים או עצירת עבודות, או עכשיו עבודות התיקון של הנזק, אז אנחנו יודעים להתגבר עליהן, והכול כמובן בסמכות הדרג המדיני, מאחר שמדובר בסוגיות שקשורות להסכמי הביניים

אדם אבידן:  זה לגבי הפעילות שאנחנו עושים שם

אדם אבידן:  אני לא מקל ראש במצב שנוצר שם כרגע ובכעס הרב שיש גם אצלנו על אותה השחתה וכתובת גרפיטי שנעשתה

אדם אבידן:  כולם כנראה יסכימו איתי שקשה מאוד למנוע מצב כזה

אדם אבידן:  אמרת בעצמך, שני חוליגנים מהכפר הגיעו, מספיק רבע שעה, עם בקבוק ספריי, לעשות את זה וללכת

צבי ידידיה סוכות: הצמיגים זה לא

אדם אבידן: אז דובר על גדר, ואפשר גם לדבר על פלוגה שתעמוד ותשמור במקום

אדם אבידן:  הכול נכון, הכול רלוונטי והכל חשוב

אדם אבידן:  זה בסוף עניין של ההחלטה של דרג מדיני, החלטה של גורמי הביטחון מבחינת התעדוף של המשימות שלהם

אדם אבידן:  אנחנו יותר מאשר נשמח, וזו משימתנו גם שהאתר הזה יישמרו וישתמר

אדם אבידן:  אני לא אומר את זה כמס שפתיים או כי יש ועדה כרגע

אדם אבידן:  לפחות השלישייה שיושבת פה ומי שאנחנו מייצגים, המקום הזה מאוד מאוד חשוב לנו, וכל פגיעה כזו כמו שהיא כואבת לכל אחד שיושב כאן, היא גם כואבת לנו, כי גם בנוסף לזה היא גם משימתנו ויש לנו גם אחריות לשמור עליו

אדם אבידן:      לגבי הכביש או הציר שעובר בשטח C ששאל עליו היושב-ראש, יש פעולות, התחילו מצווים וכו'

אדם אבידן:  הוא כשיר לאכיפה

אדם אבידן:  שוב, אני לא רוצה לפרט יותר מדי, אבל אנחנו שומרים על זה

אדם אבידן:  גם את, הדר, ציינת ככה בקצרה

אדם אבידן:  זה עוד איזשהו כלי או מנוף לחץ שלנו במסגרת הטיפול הרחב יותר, שכולל גם לחצים והעברת מסרים ואפילו סנקציות שיש כלפי המועצה וחבריה, בשביל לשמור

אדם אבידן:  אנחנו יכולים לעשות הכול ולהרוס הכול מחר בבוקר, ואז – אנחנו רגע פועלים טקטית שם בשביל לעצור ולבלום כל ניסיון או פעולה לפגיעה

צבי ידידיה סוכות: מה אתם מוסיפים בהקשר של השמירה להבא?     

אדם אבידן: תראה, יש תוכנית שהוגים אותה אנשי המקצוע בהובלת קמ"ט ארכיאולוגיה, כמו שאנחנו עושים במקומות אחרים ודומים

אדם אבידן:  זה ארמונות החשמונאים בסבסטיה

אדם אבידן:  אני לא חושב שנכון לפרט את זה בשלב הזה, גם כי היא לא בשלה עדיין וגם כי, שוב, יש פה מורכבות לא קטנה, מדינית

אדם אבידן:  עצם העובדה ועצם הרצון שלנו לבצע פעולה יזומה של שימור ואולי תיחום וגידור ודברים שהם לא אכיפה או מניעה, נצטרך לעבור את המשוכה הזו

אדם אבידן:  וברגע שנעבור, מי שצריך להיות שותף יהיה שותף

אדם אבידן:  אבל יש לא מעט חלופות

אדם אבידן:  על האתר צריך לשמור

אדם אבידן:  יש פה את המורכבויות שנלוות לאתר הספציפי הזה

אדם אבידן:  אבל יש חשיבה ויש תהליך שמתבצע; וככל שזה יתאפשר וככל שיהיו לזה את המשאבים המתאימים, וכבר יש את המשאבים הכספיים לפחות, ככל שיהיו את המשאבים הביטחוניים והמדיניים, אנחנו נקפוץ על המציאה ונהיה הראשונים שיבצעו את זה

צבי ידידיה סוכות: הבנתי

צבי ידידיה סוכות:  תודה רבה

צבי ידידיה סוכות:  בסופו של דבר, מה שאתה אומר הוא שצריך להחליט הדרג המדיני

אדם אבידן: ראשית הצירים

צבי ידידיה סוכות: מה שנכון נכון

צבי ידידיה סוכות:  שוקי, אתה רוצה להגיד על זה משפט?     

יהושע-שוקי לוין: אני קיצרתי כדי שנגיע באמת למילים האחרונות האלו

יהושע-שוקי לוין:  אבל מדינת ישראל, עם ישראל, שזה המקום האחרון שעמד כולו כאיש אחד במקום אחד, לא מסוגל לקנות את הקרקע מהיזם הפלסטיני הזה? שערורייה

יהושע-שוקי לוין:  לא, כי עבדנו שנים עם בעל הקרקע אבו פתחי

יהושע-שוקי לוין:  הוא היה מעין שומר, לא פעם עם אדם זרטל הוא קיבל את ה-1,000 דולר לחודש מיזמים פרטיים אוהבי תנ"ך

יהושע-שוקי לוין:  מה הבעיה לקנות עכשיו את הקרקע הזאת בהתנהגות כזאת?     

צבי ידידיה סוכות: שוקי, תעדכן אותנו

יהושע-שוקי לוין: אתה מכיר אותי

יהושע-שוקי לוין:  אני לא ארפה

צבי ידידיה סוכות: אילן, אתה רוצה להגיד משהו? מנכ"ל בנימין, אילן?     

אילן רום: שלום

אילן רום:  שמי אילן, מנכ"ל מועצת בנימין

אילן רום:  זה בשומרון, אני לא רוצה להתייחס, רק בתמונה הכללית

אילן רום:  אנחנו בסיוע מחלקת קרקעות מזהים ומאתרים בשנת 2023 עד שמחת תורה, כי אחרי זה אנשים במילואים, כ-80 השחתות של אתרי ארכיאולוגיה חשובים

אילן רום:  הכול מתועד

אילן רום:  הכול מוסרט

אילן רום:  הכול מצולם

אילן רום:  הכול מדווח

אילן רום:  אכיפה, בואו נאמר שבכ-15 מתוכם נאכפו

אילן רום:  אנחנו חושבים שיש צורך באופן כללי לעזור לנו, לעזור לקמ"ט ארכיאולוגיה ולמנהל לתעד, כמו שנעשה בקרקעות

אילן רום:  כלומר, להעביר אלינו, לתגבר אצלנו את מחלקת הקרקעות, וגם במועצות אחרות

אילן רום:  אני מדבר אצלנו, מדבר ברשויות באיו"ש, כדי שנוכל לתעד בזמן אמת עם האנשים, עם הרכבים, עם הרחפנים, ולקרוא לאכיפה

צבי ידידיה סוכות: נציג השר כאן נראה לי ששומע את הדברים

צבי ידידיה סוכות:  אתה רוצה להגיב?     

אסף כהן: לדבריו? חשוב לציין שממש בימים האלה המשרד מתגבש, ביחד עם הקמ"ט והמנהל האזרחים, תוכנית בהיקף של 10 מיליון שקל בדיוק לדבר הזה, לאכיפה ולמניעה

אסף כהן:  אבל עוד פעם אני אומר, ואני אומר את זה וגם ליושב-ראש, זה לא תחליף לדרג מדיני

אסף כהן:  זאת אומרת, אם לא תתקבל פה החלטה - - -     

צבי ידידיה סוכות: אבל מה שהוא מעלה הוא דבר שנשמע נכון

צבי ידידיה סוכות:  יתקנו אותי נציגי המנהל האזרחי, האירוע הזה של מחלקות הקרקעות במועצות – יושבת פה הדר, אני חושב שהיא גם יכולה להעיד – אני חושב שזה אירוע ששינה את השטח

אסף כהן:  חד-משמעית

אסף כהן:  הקמ"ט גם עובד איתם בשיתוף פעולה

אילן רום: אני מתכוון שבואו נביא עוד פקחים יהודים ורכבים

צבי ידידיה סוכות: בואו נוציא גם את זה - - -     

אסף כהן: אז אני אומר, דבר ראשון, גם תקנים זה עניין שבעזרת השם או-טו-טו יקרה

צבי ידידיה סוכות: במנהל?     

אסף כהן: בקמ"ט

אסף כהן:  וגם כרגע בני עובד בשיתוף פעולה מלא עם "שומרים על הנצח", שיש להם שיתוף פעולה עם המועצות

אסף כהן:  זה קורה

אסף כהן:  יש כרגע שיתוף פעולה

אסף כהן:  הדרי, נראה לי, יכולה להעיד על זה

אסף כהן:  אם לא בבנימין, אני יודע ששיתוף מצוין בדרום הר חברון

אסף כהן:  זה קיים

אסף כהן:  אבל עוד פעם, כרגע מתגבשת תוכנית

אילן רום: אני רוצה לחדד

אילן רום:  כמובן אני מצטרף לתנחומים לבני, בבניין הארץ ננוחם

אילן רום:  אין מילים

אילן רום:  שיתוף הפעולה הוא טוב

אילן רום:  אבל אנחנו רוצים את המודל שנעשה בשמירת הקרקעות, שאנחנו, דרך משרד המורשת, מתוקצב לחלוטין על ידי משרד המורשת

אילן רום:  אומנם הם עובדי מועצה, מחלקות הקרקעות מתוקצבות לחלוטין, לגמרי

אילן רום:  אני מנכ"ל מועצה

אילן רום:  בתקציב אין שקל שיוצא למחלקה הזאת מתקציב שהוא לא ייעודי בקול קורא

אילן רום:  כל מה שאנחנו עושים, אין לנו יכולות או סמכות לאכוף, אנחנו בזמן אמת מדווחים, מתעדים, מכינים את כל תיק האכיפה

אילן רום:  תיק האכיפה מוכן כולו, בא פקח ואוכף

אילן רום:  בא שוטר, בא חייל, קצין, ואוכף

אילן רום:  אנחנו מציעים שחלק מהתוכנית הזאת יסתמך עלינו

אסף כהן: אני שומע

אסף כהן:  זה יעלה

אסף כהן:  עוד פעם אני אומר, זה כבר קורה בדרכים כאלו ואחרות

משה ורטמן: אם אפשר, רק מילה

צבי ידידיה סוכות: אנחנו כבר חרגנו ב-20 דקות

צבי ידידיה סוכות:  אז ממש בחצי דקה

משה ורטמן: אני חושב שצריך להיות דגש משמעותי על אחרי האכיפה, מה קורה עם כתבי אישום, והחמרה בענישה, וגביית קנסות, כדי שזה יעלה ביוקר לעבריינים

צבי ידידיה סוכות: לחלוטין

אסף כהן: אפשר עוד מילה? חשוב לי לציין שבסוף, באמת גם אם תופסים גנב – וצריך להגיד את זה, בממשלה האחרונה, לדעתי לראשונה, הייתה אכיפה בשטח B, לא פעם אחת ולא פעמיים

אסף כהן:  הארגונים האזרחים יכולים להעיד פה

אסף כהן:  זאת אומרת, הממשלה האחרונה עשתה המון בנוגע להרס עתיקות ביהודה ושומרון, גם בשטחי B

אסף כהן:  אבל עוד פעם, אם בסוף אנחנו תופסים שודד ואין מה לעשות איתו, והוא יוצא אחרי יומיים, אז - - -     

אריאל קלנר: אני רק אשמח להגיד מילה וחצי

אריאל קלנר:  אני באמת שוב פעם מדגיש, יש פה את כל העניין הזה

אריאל קלנר:  פתחתי מהדברים האלה

אריאל קלנר:  זו מלחמה כמלחמה אמיתית מול מי שבא לשים נרטיב אחר במקום צדקת הדרך שלנו

אריאל קלנר:  אני חושב שבאמת חשוב, אם זה בדיון חסוי, לא משנה באיזו דרך, אנחנו צריכים להבין גם את הדרך שבה אוכפים את הדברים, וכמובן חוץ מ"סור מרע", אנחנו צריכים גם לעשות "ועשה טוב" ולהפוך את המקום הזה למקום שכל העולם ירצה לבוא ולראות את הפלא ההיסטורי הזה

צבי ידידיה סוכות: בעזרת השם

צבי ידידיה סוכות:  שוב, תודה רבה לכולם

איילת השחר סיידוף: סליחה

צבי ידידיה סוכות: אני מצטרף לדברים כאן לבני הר אבן ידידנו היקר, אני חושב, בשם כל מי שיושב סביב השולחן

צבי ידידיה סוכות:  אנחנו כואבים

צבי ידידיה סוכות:  לא הכרתי את זה לפני

צבי ידידיה סוכות:  אז אני מצטרף לדברים של אדם

צבי ידידיה סוכות:  אז תודה גם לאדם שאמר את זה

צבי ידידיה סוכות:  תודה לכל אנשי המקצוע

צבי ידידיה סוכות:       רצית להגיד

צבי ידידיה סוכות:  ממש בחצי דקה

איילת השחר סיידוף: כן

איילת השחר סיידוף:  שמי עורכת הדין איילת השחר סיידוף מתנועה שנקראת "אימהות בחזית", רק אימהות ללוחמים, חיילים, מה שקרוי היום צה"ל, צבא העם

איילת השחר סיידוף:  אנחנו יושבות כאן, ומי שהיה נוחת פה, חייזר, ולא היה מאמין בכלל

איילת השחר סיידוף:  היה חושב שמדינת ישראל זה שוויץ

איילת השחר סיידוף:  בואו נדון בשמירה על אבנים או על הר קללה שהכול שם שנוי במחלוקת

איילת השחר סיידוף:  אנחנו נמצאים במלחמה

איילת השחר סיידוף:  יש לי אח באיו"ש שמפחד על החיים שלו

איילת השחר סיידוף:  באמת אני אומרת

איילת השחר סיידוף:  יש לי חברים בהר ברכה שמפחדים על החיים שלהם

איילת השחר סיידוף:  אני לא חושבת שיש לנו היום מקום או פריבילגיה לדון – ולא שאני טוענת שלא צריך לשמור על אתרים ארכיאולוגיים, בטח ובטח אם יש להם איזושהי זיקה של קדושה

איילת השחר סיידוף:  אבל כרגע, לחשוב שזה מה שמתרחש בוועדת החוץ והביטחון, בעיניי, זה מנותק מהמציאות בכלל

איילת השחר סיידוף:  בעוד שאנחנו חסרות כוח אדם, אנחנו חסרים בכוח אדם בצה"ל, הילדים שלנו נשחקים, המילואימניקים נשחקים, אנחנו עוזרות לנשות המילואימניקים, טיפה לחיבור למציאות

צבי ידידיה סוכות: זה לא קשור

צבי ידידיה סוכות:  זה פשוט לא קשור

צבי ידידיה סוכות:  אף אחד כאן לא דיבר על כוח אדם, איילת

איילת השחר סיידוף: טיפה חיבור למציאות

איילת השחר סיידוף:  חבר'ה, זה לא מחובר למציאות

צבי ידידיה סוכות: איילת, אין קשר לכוח אדם

צבי ידידיה סוכות:  אם את רוצה לעשות פה קמפיינים, הכול בסדר

איילת השחר סיידוף: אני לא רוצה לעשות שום דבר

איילת השחר סיידוף:  אין קשר לכוח אדם?     

צבי ידידיה סוכות: הכול בסדר

צבי ידידיה סוכות:  עשית את הטיקטוק שלך

צבי ידידיה סוכות:  הכול טוב

איילת השחר סיידוף: אני לא באה לעשות יחסי ציבור

צבי ידידיה סוכות: עשית את הטיקטוק שלך

צבי ידידיה סוכות:  הכול בסדר, איילת

איילת השחר סיידוף: אני לא עושה, אני עושה סרטון

איילת השחר סיידוף:  לא, כולכם כל היום לא מצייצים?     

צבי ידידיה סוכות: אנחנו לא מזלזלים

צבי ידידיה סוכות:  עם כל הכבוד, איילת, אנחנו לא מזלזלים באתרים ארכיאולוגיים של יהודה ושומרון

איילת השחר סיידוף: חבר הכנסת סוכות העלה ציוץ בחנוכה על חשבון הילדים שלנו בשביל לעשות לייקים

איילת השחר סיידוף:  אבל אנחנו אימהות לחיילים, באנו לעשות פה יחסי ציבור

איילת השחר סיידוף:  לא באנו לעשות פה יחסי ציבור

איילת השחר סיידוף:  באנו לשמור על הילדים שלנו

צבי ידידיה סוכות: את רוצה שאני אוציא אותך החוצה? איילת, זה לא מקובל בכנסת ישראל

צבי ידידיה סוכות:  תודה רבה

איילת השחר סיידוף: אני לא מפחדת שתוציא אותי החוצה

איילת השחר סיידוף:  אני לא נבהלת

צבי ידידיה סוכות: בסדר

שי גליק: זה מה שאת רוצה, שיוציאו אותך

שי גליק:  זה טוב לסרטון שלך

איילת השחר סיידוף: אני לא יודעת מי אתה

איילת השחר סיידוף:  מי אתה, סליחה?     

שי גליק: אני מייצג את אזרחי ישראל

שי גליק:  את מייצגת את הסטורי שלך

צבי ידידיה סוכות: תודה רבה לכולם

איילת השחר סיידוף: אני מייצגת את החיילים

איילת השחר סיידוף:  חצוף

איילת השחר סיידוף:  יש לנו 40,000

צבי ידידיה סוכות: את לא מייצגת אף אחד

צבי ידידיה סוכות:  זה הכול

איילת השחר סיידוף: אתה לא מייצג את אזרחי ישראל

שי גליק: ברור, ברור

צבי ידידיה סוכות: תודה רבה

איילת השחר סיידוף: תודה רבה לכולכם

איילת השחר סיידוף:  תודה רבה לכולכם

צבי ידידיה סוכות: תודה רבה לכל מי שהשתתף בדיון

צבי ידידיה סוכות:  תודה רבה